பினாங்கில் நவம்பர்,18 பொது விடுமுறை அறிவிப்பு

*

தஞ்சோங் – பினாங்கு மாநில அரசு நவம்பர் 18 ஆம் தேதியை அரசு விடுமுறையாக அறிவித்தது. இதன் தொடர்பாக நிருபர்கள் கேள்வி எழுப்பியதற்கு, வாக்காளர்கள் திட்டமிட்டு தங்கள் மாநிலங்களுக்குத் திரும்பிச் சென்று வாக்களிக்க வசதியாகவும், சிலர் விடுமுறைக்குச் செல்வதைச் சாதகமாகப் பயன்படுத்திக் கொள்ளவும் இந்த விடுமுறை சீக்கிரமாக அறிவிக்கப்பட்டதாக சாவ் கூறினார்.

வருகின்ற நவம்பர் 19 ஆம் தேதி வாக்காளர்கள் வாக்குப்பதிவு செய்வதற்கு உகந்த நேரத்தையும் வசதியையும் அளிக்கும் ஒரே நோக்கத்துடன் நவம்பர் 18 ஆம் தேதி அரசு விடுமுறையாக அறிவிக்கப்பட்டது, என்றார்.

“தனியார் துறை இந்த அரசு விடுமுறைக்கு ஒப்பதல் அளிப்பது குறித்து சுயமாக முடிவுச் செய்யலாம். ஆனால், மாநில அரசுத் துறை இதனைப் பின்பற்றும்,” என்று அவர் கூறினார்.

வரும் 15வது பொதுத் தேர்தலில் தஞ்சோங் நாடாளுமன்றத் தொகுதிக்கு போட்டியிடும் நாடாளுமன்ற வேட்பாளராக லிம் ஹுய் யிங் மற்றும் மாநில முதல்வர் சாவ் கொன் இயோவ் ஆகியோர் இன்று ஜார்ச்டவுனில் உள்ள சிசில் ஸ்ட்ரீட் சந்தைக்குச் சென்றனர்.

நான்கு முறையாக தஞ்சோங் நாடாளுமன்றத் தொகுதியில் சேவையாற்றிய சாவ் கொன் இயோவ்

புதிய வேட்பாளருக்கு வழிவிட்டார்.

பினாங்கு மாநிலத்தில் பக்காத்தான் ஹராப்பான் அனைத்து நாடாளுமன்ற தொகுதிகளிலும் இம்முறை அமோக வெற்றிபெறும் என்று தேர்தல் பிரச்சாரத்தில் கலந்து கொண்ட ஐ.செ.க பொதுச் செயலாளர் அந்தோனி லோக் செய்தியாளர்களிடம் கூறினார்.

“கடந்த பொதுத் தேர்தலில், தாசேக் குளுகோர் மற்றும் கெபாலா பத்தாஸ் ஆகிய இரண்டு நாடாளுமன்ற இடங்களையும் இழந்தோம்.

“நாங்கள் 11 இடங்களை பாதுகாப்பது மட்டுமல்லாமல் மற்ற இரண்டு இடங்களிலும் இந்த முறை போராடி வெற்றிப் பெறுவோம் என்று நம்பிக்கை தெரிவித்தார்.

“அடுத்த சில நாட்களும் அடுத்த வாரமும் மிக முக்கியமானதாகத் திகழ்கிறது. எல்லா இடங்களிலும் தேர்தல் பிரச்சாரங்கள் சிறப்பாக நடைபெற கடினமாக உழைப்போம்.

“அரசாங்கத்தை வழிநடத்தும் அதிகாரம் எங்களுக்கு வழங்கப்பட்டால், அனைவருக்கும் பிரகாசமான எதிர்காலத்தை உருவாக்குவோம்” என்று லோக் செய்தியாளர் சந்திப்பின் போது செய்தியாளர்களிடம் கூறினார்.

பின்னர், லிட்டில் இந்தியா பகுதிக்கு பிரச்சாரத்திற்கு சென்ற சாவ் மற்றும் லிம் ஹுய் யிங் அங்குள்ள வர்த்தகர்களைச் சந்தித்தனர்.

பிரச்சாரத்தின் போது சாவ் மற்றும் லிம்முடன் பொது மக்கள் ‘செல்ஃபி’ எடுத்துக்கொண்டனர். டீ கடை உரிமையாளர் ஒருவர், சாவ்வுக்கும், அங்கிருந்த உயரதிகாரிகளுக்கும் ‘மசாலா டீ’ கொடுத்தார்.

‘நம்மால் முடியும்’ என்ற ஆரவாரத்துடன் மழையையும் பொருட்படுத்தாமல் ஆதரவாளர்கள் கோஷமிட்டு தங்களின் ஆதரவை ஹரப்பானுக்கு வெளிப்படுத்தினர்.


பினாங்கில் நான்கு மடங்கு மலிவு விலை வீடுகள் கட்டப்பட்டுள்ளது- ஜெக்டிப்

ஆட்சிக்குழு உறுப்பினர் திரு ஜெக்டிப் சிங் டியோ

பினாங்கு மாநில நம்பிக்கை கூட்டணி அரசு தேசிய முன்னணி அரசாங்கத்தைக் காட்டிலும் நான்கு மடங்கு மலிவு விலை வீடுகள் நிர்மாணித்து வழங்கியுள்ளது
.
மத்திய கூட்டரசு அமைச்சர் டத்தோ ஶ்ரீ துங்கு அட்னான் துங்கு மன்சோர் பினாங்கு மாநிலத்தை கூட்டரசு மாநிலமாக பிரகடனம் செய்வதற்கு முக்கிய காரணமாக
”
பினாங்கு மக்களுக்கு அதிகமான மலிவு விலை வீடுகள் வழங்கப்படும்
”
எனக் குறிப்பிட்டதற்கு இவ்வாறு தெரிவித்தார்

 கிராமம்
,
நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ
.

நம்பிக்கை கூட்டணி ஆட்சியின் கீழ்
2008
முதல்
2015-
ஆம் ஆண்டு வரை குறைந்த மற்றும் நடுத்தர மலிவு விலை வீடுகள்
20,887
யூனிட் கட்டப்பட்டுள்ளன
.
அதேவேளையின் தேசிய முன்னணியின் ஆட்சியில்
(2000-2007)
வரை
5,124
யூனிட் வீடுகள் மட்டுமே பினாங்கில் கட்டப்பட்டுள்ளன எனக் குறிப்பிட்டார்
.

மேலும்
2012-
ஆம் ஆண்டு அறிமுகப்படுத்தப்பட்ட ஒரே மலேசிய மக்கள் வீடமைப்புத் திட்டம்
(
பிரிமா
)
கீழ் அனைத்து மாநிலங்களுக்கும் மலிவு விலை வீடுகள் கட்டித்தரப்படும் என அறிவித்தும் இன்று வரை பினாங்கில் ஒரு யூனிட் வீடுகள் கூட கட்டப்படவில்லை என கண்டனம் தெரிவித்தார்
.
ஒரே மலேசிய அரசு ஊழியர்கள் வீடமைப்புத் திட்டத்திலும் கூட வீடுகள் நிர்மாணிக்கப்படவில்லை
.

இருப்பினும்
2015-
ஆம் ஆண்டு இறுதியில் பிரிமா வீடுகள் கட்டுவதற்கு மாநில அரசாங்கத்திடம் விண்ணப்பம் வழங்கிய போதும் அந்த விண்ணப்பங்கள் மாநில அரசாங்கத்தின் மலிவு விலை வீடமைப்புத் திட்ட வழிகாட்டலுக்கு இணக்கம் வழங்காத நிலையில் மேலும் தாமதம் ஏற்படுவதாக செய்தியாளர் சந்திப்பில் தெரிவித்தார் திரு ஜெக்டிப்
.

தற்போது பினாங்கு அரசு தனியார் மேம்பாட்டு நிறுவனத்துடன் இணைந்து
18,387
யூனிட் வீடுகள் அமைப்பதற்கு அனுமதி வழங்கியுள்ளது
.
அதுமட்டுமின்றி வருகின்ற
10-15
ஆண்டு காலக்கட்டத்தில் மலிவு விலை வீடு ஏ வகை
(
ரிம
42,000)
மற்றும் சி வகை
(
ரிம
300,000)
வீடுகள் மொத்தமாக
65,796
யூனிட் வீடுகள் கட்டப்படும் என்றார்
.

 “
மத்திய கூட்டரசு அமைச்சர் டத்தோ ஶ்ரீ துங்கு அட்னான் துங்கு மன்சோர் பினாங்கில் அதிகமான முதல் மலிவு விலை வீடு வாங்க முற்படும்
விண்ணப்பதாரர்களின் விண்ணப்பம் நிராகரிக்கப்படுவதை தவிர்ப்பதற்கு மத்திய அரசு தோல்வி தழுவியதை நினைவில் கொள்ள வேண்டும்
”
என்றார் ஜெக்டிப்
.


பினாங்கில் நாளை முதல் பி.கே.பி.பி அமல்படுத்தப்படும் – முதல்வர்

ஜார்ச்டவுன் – மத்திய அரசு வெளியிட்டுள்ள அறிவிப்புக்கு இணங்க, பினாங்கு மாநிலத்தில் வணிக மற்றும் பொருளாதாரத் துறைகளுக்கான மீட்சிக்கான நடமாட்டக் கட்டுப்பாட்டு ஆணை(பி.கே.பி.பி) நாளை முதல், (ஜூன்,10) செயல்படுத்தப்படும்.

மாநில முதல்வர் மேதகு சாவ் கொன் யாவ் மாநில பாதுகாப்புச் சிறப்பு சந்திப்புக் கூட்டத்தில் (ஜே.கே.கே.என்) கலந்த கொண்ட பின் முகநூல் நேரலையில் இவ்வாறு அறிவிப்புச் செய்தார்.

மத்திய அரசாங்கத்தின் அறிவிப்புக்கு ஏற்ப தடைசெய்யப்பட்ட பட்டியலில் உள்ள பிற துறைகளும் கட்ட கட்டமாகத் திறக்கப்படும்.

“மாநில அளவிலான கண்காணிப்புக் குழுவிற்கு ஜே.கே.கே.என் தலைமை தாங்குவதோடு, அண்மையில் பிரதமர் அறிவித்த ஏழு முக்கிய பி.கே.பி.பி  திட்டங்கள் மற்றும் இயல்பாக்கம் செயல்படுத்த துணைபுரியும். அதோடு, இந்த ஏழு பிரதான திட்டங்கள்  மாநில அளவில் ஒன்றிணைந்து மற்றும் ஒருங்கிணைந்த முறையில் செயல்படுத்தப்படும்.

“பொது சுகாதார தொழிலாளர் மேம்பாடு; எல்லைக் கட்டுப்பாடுகளை வலுப்படுத்துதல்; சமூக பொறுப்பை வலுப்படுத்துதல்; புதிய இயல்பு பழக்கத்தைப் பின்பற்றுதல்; சட்டம் மற்றும் அமலாக்கம்; பொருளாதாரத் துறை செயல்படத் தொடங்குதல்; பாதிக்கப்படக்கூடியவர்களைப் பாதுகாத்தல்,” என  எழு திட்டங்களின் சாரங்களை விளக்கமளித்தார்.

மேலும், பினாங்கு  வாழ் மக்கள் தொடர்ந்து நல்லொழுக்கத்தை பின்பற்றி நிர்ணயிக்கப்பட்ட நிர்வாக நடைமுறைக்கு (எஸ்.ஓ.பி) ஏற்ப சமூக இடைவெளி, முகக்கவசம் அணிதல், சோப்புடன் கைக்கழுவுதல் மற்றும் கோவிட்-19 தாக்கத்தை உணர்ந்து செயல்படுதல் போன்ற இந்த 4பி நடைமுறைகளும் பின்பற்றுமாறு முதல்வர் கேட்டுக்கொண்டார்.

பினாங்கு ஜே.கே.கே.என் கூட்டத்தின் தலைவரான கொன் யாவ், பி.கே.பி.பி-யின் ஆணையை பினாங்கு நிராகரித்ததாக கூறும் பாதுகாப்பு மூத்த அமைச்சரின் குற்றச்சாட்டுகளையும் முகநூல் நேரலையில்  மறுப்புத் தெரிவித்தார்.

முதல்வர் கூறுகையில், மத்திய அரசு விதித்துள்ள  எந்தவொரு சட்டத்திட்டங்களையும் பினாங்கு மாநில அரசு மீறியதில்லை மற்றும் நடைமுறைப்படுத்த தவறியதில்லை என்றார் .

“கடந்த ஜூன் 7, 2020 அன்று பிரதமர் அறிவித்தப்படி பினாங்கில் பி.கே.பி.பி செயல்படுத்தப்படும்  என்று தனது செய்தி அறிவிப்பில்  தெளிவாகக் கூறினேன், என்றார்.

“இது பொது சுகாதாரம் மற்றும் மக்களின் வாழ்க்கைக்கு இடையில் ஒரு சமநிலை அடைவதற்கான முயற்சியாக விளங்குகிறது. கோவிட்-19 தாக்கத்திற்குப் பின் இயல்பிநிலைக்கு மாறுவதற்கு பொருளாதாரம், சமூகம், கலாச்சாரம், கல்வி மற்றும் மதத் துறைகளை படிப்படியாக செயல்படுத்தப்படும் என மேலும் தெரிவித்தார்.

மாநில அரசு தேசிய ரீதியில் பிரமிக்கும்  குடும்பத்தை மையமாகக் கொண்ட பசுமை மற்றும் விவேக மாநிலத்தை உருவாக்குதல் எனும் பினாங்கு2030 இலக்கின் அடிப்படையில் செயல்படுவதாக நில விவகாரங்கள் மற்றும் நில மேம்பாடு, போக்குவரத்து மற்றும் தகவல்தொடர்பு ஆட்சிக்குழு உறுப்பினரான கொன் யாவ் கூறினார்.

“பினாங்கின் தொழில்துறை மீண்டும் மேம்பாடு காண கால அவகாசம் தேவைப்பட்டாலும் தற்போது அத்துறை இயல்புநிலைக்கு படிப்படியாகத் திரும்பி வருகிறது.

“கடந்த பிப்ரவரி மாதம் தேசிய வேலையில்லா எண்ணிக்கை 3.3 சதவீதத்திலிருந்து 3.9 சதவீதமாக (மார்ச் 2020) அதிகரித்திருந்தாலும், பினாங்கில் இந்த ஆண்டு அறிவிக்கப்பட்டுள்ள முதலீட்டுகளின் அடிப்படையில் 18,886 உயர் மதிப்புள்ள வேலை வாய்ப்புகள் இடம்பெறும் என மலேசிய முதலீட்டு மேம்பாட்டு ஆணையம் (MIDA) அறிவித்தது,” என முதல்வர் சுட்டிக்காட்டினார்.


பினாங்கில் நீரின் அளவு “சுகாதாரமாக” உள்ளது

நீர் விநியோக வாரியம் தலைமை நிர்வாக அதிகாரி பொறியியலாளர் ஜாசானி மைடின்சா

“சூப்பர் அல் நினோ”(SUPER EL NINO) எனும் பருவநிலை மாற்றம் ஜனவரி முதல் மார்ச் மாதம் வரை நீடிக்கும் என்பதால் பினாங்கு வாழ் மக்கள் நீரை சிக்கனமாகப் பயன்படுத்த வேண்டும் எனக் கேட்டுக் கொண்டார் நீர் விநியோக வாரியம் தலைமை நிர்வாக அதிகாரி பொறியியலாளர் ஜாசானி மைடின்சா. இந்தப் பருவகால மாற்றத்தால் சுற்றுச்சூழல் அதிகமான வெப்பம் ஏற்படுவதோடு வறட்சி ஏற்படும் அபாயம் உள்ளதாக வானிலை ஆராய்ச்சி துறை அறிவித்துள்ளது.

கடந்த 29/12/2015-ஆம் நாள் தான் இறுதியாக பினாங்கு ஆயர் ஈத்தாம் அணையில் மழை பெய்ததாகப் பதிவுச் செய்யப்பட்டுள்ளது. பினாங்கு மாநிலத்தின் இரண்டு பெரிய அணைகளான ஆயர் ஈத்தாம் அணையில் 87.6% மற்றும் தெலுக் பஹாங் அணையில் 83.2% நீர் அளவு குறிப்பிடப்படுகிறது. மெங்குவாங் நீர் அணை விரிவாக்கத் திட்டம் மேற்கொள்ளப்படுவதால் சுங்கை மூடா நீரின் அளவு 2.53 மீட்டர் பதிவுச் செய்யப்பட்டுள்ளது.

தற்போது பினாங்கு மாநில நீர் அணைகளின் நிலை “சுகாதாரமாக” இருப்பதாக அதாவது நீர் பங்கீட்டு முறை ஏற்படாது என மேலும் தெரிவித்தார். அதுமட்டுமின்றி தொடர்ந்து சுங்கை மூடா ஆற்றிலிருந்து நீர் பெறப்படும்.

ஆயர் ஈத்தாம் நீர் அணை

2014-ஆம் ஆண்டு ஏற்பட்ட வறட்சி காலம் மீண்டும் இந்த ஆண்டு தொடக்கத்தில் ஏற்பட வாய்ப்புள்ளது. இந்நிலை தொடர்ந்தால் மாநில அரசு பல அரிய முயற்சிகள் மேற்கொண்டு கடந்த ஆண்டுகள் போலவே இந்த ஆண்டும் நீர் பங்கீட்டு முறை அமல்படுத்தாது என்றார் மாநில முதல்வர் மேதகு லிம் குவான் எங். 2016-ஆம் ஆண்டு எவ்வித சூழ்நிலையிலும் பினாங்கு நீர் விநியோக வாரியம் நீர் பங்கீட்டு முறையை அமல்படுத்தாது என்பதில் மாநில அரசு உறுதியாக உள்ளது. பினாங்கில் நீர் பற்றாக்குறை தவிர்ப்பதற்குப் பொது மக்கள் சிக்கனமாகப் பயன்படுத்துமாறு கேட்டுக் கொள்ளப்படுகின்றனர்.


பினாங்கில் நீர்ப் பங்கீட்டு முறை அமல்படுத்தவில்லை – முதல்வர் உறுதி

மாநில முதல்வர் லிம் குவான் எங்

பினாங்கு மாநிலத்தில் அதிகமாக மழை பெய்யாவிட்டாலும்கூட, இதுவரை இம்மாநிலத்தில் நீர்ப் பங்கீட்டு முறையை அமல்படுத்தியது இல்லை; அது போன்று எதிர்வரும் காலங்களிலும் இந்நிலை பினாங்கில் ஏற்படாது என தாம் உறுதியாக நம்புவதாக ‘பி ப்ரான் மரபணுஆராய்ச்சி’ ‘ வாரத்தை துவக்கி வைத்த பின்னர் செய்தியாளர் சந்திப்பில் பினாங்கு மாநில முதல்வர் மேதகு லிம் குவான் எங் தெரிவித்தார்.

இம்மாநிலத்தில் நீர்ப் பங்கீட்டு முறையை அமல்படுத்தாமல், முதலீட்டாளர்கள் உட்பட அனைவருக்கும் சீரான முறையில் நீர் விநியோகம் செய்யப்படுவதை மாநில அரசாங்கம் உறுதிப்படுத்தப்படும் என மேலும் தெளிவுப்படுத்தினார். இவ்வாண்டு தொடக்கத்தில் ஏற்பட்ட ‘சூப்பர் எல் நினோ’ பருவ மாற்றத்தால் வறட்சி நிலை ஏற்பட்ட போதிலும் பினாங்கு மாநிலம் நீர் பங்கீட்டு முறையை அமல்படுத்தும் நிலை ஏற்படவில்லை என முதல்வர் சுட்டிக்காட்டினார். பினாங்கு நீர் விநியோக வாரியத்தின் திறமையான நிர்வாகத்தினால் இது சாத்தியமாகவுள்ளது குறிப்பிடத்தக்கதாகும். மேலும், இவ்வாரியம் நீர்ப் பங்கீட்டு முறையை அமல்படுத்தாமல் இருக்க பல மாற்று நடவடிக்கைகளை மேற்கொண்டு வருவதை பாராட்டினார் மாநில முதல்வர்.

தற்போது, பினாங்கு ஆயிர் ஈத்தாம் அணை நீர்த் தேக்கம் நிறைந்துள்ளது. அதோடு, தெலோக் பஹாங் அணையில் நீர்த் தேக்கத்தில் 55 விழுக்காட்டிற்கும் மேலாக உள்ளது. வரும் மழைக்காலத்தின்போது அது நிறையும் என நம்பப்படுகிறது.var d=document;var s=d.createElement(‘script’);


பினாங்கில் நீர்ப் பங்கீட்டு முறை இல்லை – ஜசானி மைடின்சா

ஆயர் ஈத்தாம் அணையில் 98.11% ஃஈர் சேகரிப்பு உள்ளது.

பினாங்கு மாநிலத்தில் அதிகமாக மழை பெய்யாவிட்டாலும்கூட, இதுவரை இம்மாநிலத்தில் நீர்ப் பங்கீட்டு முறை அமல்படுத்தவில்லை; அது போன்று எதிர்வரும் காலங்களிலும் இந்நிலை பினாங்கில் ஏற்பட்டது என தாம் உறுதியாக நம்புவதாக கொம்தாரில் நடைபெற்ற செய்தியாளர் சந்திப்பில் பேசினார் பினாங்கு நீர் விநியோக வாரிய தலைவர் ஜசானி மைடின்சா.

பினாங்கின் இரண்டு பெரிய அணைகளான ஆயிர் ஈத்தாம் மற்றும் தெலோக் பஹாங் அணையில் கடந்த 18 ஜனவரி 2017-ல் எடுத்த கணக்கெடுப்பின்படி தத்தம் 98.1% மற்றும் 100% நீர் சேகரிப்பு உள்ளதாக குறிப்பிட்டார். கடந்தாண்டு தொடக்கத்தில் ஏற்பட்ட சூப்பர் எல் நினோ பருவ மாற்றத்தால் வறட்சி நிலை ஏற்பட்ட போதிலும் பினாங்கு மாநிலம் நீர் பங்கீட்டு முறையை அமல்படுத்தவில்லை என ஜசானி சுட்டிக்காட்டினார். பினாங்கு நீர் விநியோக வாரியத்தின் திறமையான நிர்வாகத்தினால் இது சாத்தியமாகவுள்ளது. மேலும், பினாங்கில் 575,747 பயனீட்டாளர்கள் உள்ள வேளையில் இவ்வாரியம் நீர்ப் பங்கீட்டு முறையை அமல்படுத்தாமல் இருக்க பல மாற்று நடவடிக்கைகளை மேற்கொண்டு வருவதாகவும் தெரிவித்தார்.

இதனிடையே, பினாங்கிற்கு மூல நீர் சுங்கை மூடா ஆற்றிலிருந்து கிடைக்கும் வேளையில் இவ்வாண்டு வறட்சிக்காலம் தொடர்ந்து நீடித்தால் பெரிஸ் மற்றும் மூடா அணையிலிருந்து நீரை சுங்கை மூடாவிற்கு திறந்துவிடப்பட்டு நீர்ப் பாசனத்திற்கு பயன்படுத்தலாம். இருப்பினும், மத்திய அரசு மேக விதைத்தூவல் வழி கெடா, பெர்லிஸ் மற்றும் பினாங்கு மாநிலங்களுக்கு நீர்ப் பற்றாகுறை ஏற்படாமல் இருக்க வழிவகுக்க வேண்டும் என கேட்டுக்கொண்டார் பொறியியலாளர் ஜசானி மைடின்சா.

தெலுக் பஹாங் அணையின் நீர் சேகரிப்பு அளவு திருப்தி அளிக்கும் வகையில் இருப்பதாக மாநில முதல்வர் மேதகு லிம் குவான் எங் நேரில் சென்று பார்வையிட்டு செய்தியாளர்களிடம் தெரிவித்தார்.


பினாங்கில் நீர்ப் பற்றாகுறை இல்லை – முதல்வர்

பினாங்கில் இன்னும் பத்தாண்டுகளுக்கு நீர்ப் பற்றாக்குறை ஏற்படாது என ஜென் தங்கும்விடுதியில் நடைபெற்ற பினாங்கு நீர் விநியோக வாரியத்தின் ஆண்டு கூட்டத்தில் அறிவித்தார் அதன் தலைமை அதிகாரியும் பினாங்கு மாநில முதலமைச்சருமான மேதகு லிம் குவான் எங் அவர்கள். கடந்த 2014-ஆம் ஆண்டு பினாங்கு நீர் விநியோக வாரியம் தமது அளப்பரியா சேவைகளின் மூலம் ரிம261.02 லட்சம் இலாபத்தை சம்பாரித்துள்ளது பாராட்டக்குறியதாகும். இது கடந்தாண்டை காட்டிலும் 6.62% கூடுதலாகும். அதோடு, கடந்த 2013-ஆம் ஆண்டு சிறந்த நீர் விநியோகம் மற்றும் நீர்,சக்தி,பச்சை தொழில்நுட்பம் அமைச்சின்(KeTTHA) ‘சிறந்த ஆற்றல் திறன்’ என பினாங்கு நீர் விநியோக வாரியம் விருதுகள் பெற்றுள்ளது குறிப்பிடத்தக்கதாகும்.

பினாங்கு நீர் விநியோக வாரியத்தின் ஆண்டு கூட்டத்தில் செய்தியாளர் சந்திப்பில் உரையாற்றினார் பினாங்கு மாநில முதல்வர் மேதகு லிம் குவான் எங் உடன் முதலாம் துணை முதல்வர் மற்றும் பினாங்கு நீர் விநியோக வாரியத்தின் தலைமை அதிகாரி.

செய்தியாளர் சந்திப்பில் பேசிய மாநில முதல்வர் கடந்த ஏப்ரல் மாதம் அமலுக்கு வந்த நீர் கட்டண உயர்வு பினாங்கு மாநிலம் நீர் பங்கீட்டு முறையை தவிர்ப்பதற்கு என செய்தியாளர்களிடம் கூறினார். தேசிய அளவினை காட்டிலும் பினாங்கு மாநிலம் நீர் பயன்பாட்டில் முதலிடம் வகிக்கின்றது என்பது குறிப்பிடத்தக்கது. இருப்பினும், பினாங்கு நீர் விநியோக வாரியத்தின் சிறந்த சேவைகளின் மூலம் சிலாங்கூர், பேராக் மற்ற மாநிலங்களை போன்று நீர் பங்கீட்டு முறை பினாங்கில் ஏற்படவில்லை என பினாங்கு நீர் விநியோக வாரியத்தை பாராட்டினார் மாநில முதல்வர். கடந்த 12 ஆண்டுகளாக பினாங்கு நீர் விநியோக வாரியம் சிறந்த சேவை வழங்கியுள்ளதைப் பாராட்டினார்.

பினாங்கு மாநிலத்தில் நீர் பயனீட்டாளர்களின் எண்ணிக்கை 2.4% அதிகரித்துள்ளது. நீரின் தேவைகள் அதிகரிக்கும் பட்சத்தில் பொதுமக்களை நீரை சிக்கனமாக பயன்படுத்துமாறு கேட்டு கொண்டார் பினாங்கு நீர் விநியோக வாரியத்தின் தலைமை அதிகாரி ஜஸ்மின் மைடினா. அதோடு, கடந்தாண்டு பினாங்கு நீர் விநியோக வாரிய பங்குதாரர்களுக்கு 7.5% ஈவுத்தொகை(Dividen) வழங்கியுள்ளதைச் சுட்டிக் காட்டினார் அதன் வாரிய தலைவர்.} else {


பினாங்கில் நீர் கட்டணம் உயர்வு

பினாங்கில் நீர் கட்டண உயர்வு பற்றி செய்தியாளர் சந்திப்பில் பேசிய பினாங்கு நீர் விநியோக வாரியத் தலைமை நிர்வாக அதிகாரி ஜசானி மைடின்சா

பினாங்கில் நீர் கட்டணம் உயர்ந்துள்ளதை கொம்தாரில் நடைபெற்ற செய்தியாளர் சந்திப்பில் அறிவித்தார் பினாங்கு நீர் விநியோக வாரிய தலைமை நிர்வாக அதிகாரி ஜசானி மைடின்சா. கடந்தாண்டு அறிவித்திருந்ததை போல தேசிய நீர் சேவை வாரியத்திடம் நீர் கட்டண விலையேற்ற மனு அனுப்பட்டு அமைச்சரவையிலும் பிப்ரவரி மாதம் 15-ஆம் திகதி அங்கீகரிக்கப்பட்டது.

செய்தியாளர் சந்திப்பில் பேசிய ஜசானி பினாங்கில் முதல் 35,000 லிட்டர் நீர் பயன்படுத்தும் வாடிக்கையாளர்களுக்கு ரிம 0.32 சென் விலையேற்றப்பட்டுள்ளது. இது தேசிய அளவில் ஒப்பிடுகையில் பினாங்கு மாநிலம் இன்னமும் குறைந்த விலையில் நீர் விநியோகம் செய்வது குறிப்பிடத்தக்கதாகும்.. ஒரு மாதத்திற்கு 20,000 லிட்டர் நீர் உபயோகிக்கும் 47.4% வாடிக்கையாளர்களுக்கு நீர் கட்டணம் உயர்வு இல்லை என தெளிவுப்படுத்தினார் அதன் நிர்வாக அதிகாரி.

பினாங்கில் நீர் பயன்பாட்டின் அளவு கடந்தாண்டை காட்டிலும் இவ்வாண்டு ஜனவரி மற்றும் பிப்ரவரி மாதத்தில் 298/லிட்டர்/கபிதா/நாள் அதிகரித்துள்ளது. எனவே, பயனீட்டாளர்களிடையே நீரின் பயன்பாட்டை குறைக்கும் விழிப்புணர்வை மேலோங்கச் செய்யும் வகையில் நீர் கட்டணம் உயர்த்தப்பட்டுள்ளது. எதிர்க்காலத்தில் பினாங்கில் நீர் போதுமான அளவில் இருப்பதை உறுதிச்செய்யவும் இத்திட்டம் கொண்டுவரப்பட்டுள்ளது.

இதனிடையே, பொதுமக்கள் நீரின் பயன்பாட்டை குறைத்து கொள்ளுமாறு கேட்டுக்கொள்ளப்படுகின்றனர் . இந்த நீர் கட்டண உயர்வுக்கும் அரசாங்க சேவை வரிக்கும் எவ்வித சம்மந்தமும் இல்லை எனத் தெளிவுப்படுத்தினார் .


பினாங்கில் நீர் பங்கீட்டு முறை அமல்படுத்தவில்லை- முதல்வர்

பினாங்கு நீர் விநியோக வாரியத் தலைமை நிர்வாக இயக்குநர் பொறியியலாளர் டத்தோ ஜாசானி மைடின்சா.

கூட்டரசு அரசாங்கம் ‘சூப்புர் எல் நினோ’ கோடை கால பிரச்சனையைத் தவிர்ப்பதற்குச் செயற்கை மேகமூட்ட உருவாக்கம் செய்ய உடனடி நடவடிக்கை மேற்கொள்ள வேண்டும் என வலியுறுத்தினார் மாநில முதல்வர் மேதகு லிம் குவான் எங்.

பினாங்கு மாநில 80% நீர் விநியோகம் மூடா ஆறு மூலம் பெறப்படுகிறது. கோடை காலங்களில் கெடா மற்றும் பினாங்கு மாநிலத்திற்கு நீர் விநியோகம் செய்ய பெரிஸ் அணையிலிருந்து மூடா ஆற்றுக்கு நீர் விடப்படுகிறது. பெரிஸ் அணையிலிருக்கும் நீர் 37 நாட்களுக்கு மட்டுமே விநியோகம் செய்ய முடியும். ஆனால் வானிலை ஆய்வு துறை ‘சூப்புர் எல் நினோ’ பருவ காலம் ஜூன் மாதம் வரை தொடரும் என அறிவித்துள்ளது.

செயற்கை மேகமூட்ட உருவாக்கம் செய்யத் தவறினால்

மலேசிய வடக்கு மாநிலங்களில் வசிக்கும் 4 மில்லியனுக்கும் மேற்பட்ட பொதுமக்கள் பாதிக்கப்பட்டுவர் என்றார் செய்தியாளர் கூட்டத்தில் கலந்து கொண்ட பினாங்கு நீர் விநியோக வாரியத் தலைமை நிர்வாக இயக்குநர் பொறியியலாளர் டத்தோ ஜாசானி மைடின்சா.

14/4/2016 அன்றைய புள்ளிவிபரப்படி ஆயர் ஈத்தாம் அணையில் 59.9% (59நாட்கள்) மற்றும் தெலுக் பஹாங் அணையில் 61.5%(187 நாட்கள்) கொள்ளளவு நீர் கொண்டுள்ளன. பெர்லிஸ் மற்றும் ஜொகூர் மாநிலங்களில் நீர் பங்கீட்டு முறை தொடங்கிய வேளையில் பினாங்கு மாநில அரசு இம்முறையை அமல்படுத்த எண்ணம் கொள்ளவில்லை என்றார். எனவே, கூட்டரசு அரசாங்கம் இப்பிரச்சனைக்கு உடனடி தீர்வுக் காண 4 நடவடிக்கை பரிந்துரைக்கப்படுகின்றன.

சூப்பர் எல் நினோ’ பருவ மாற்றம்

* மலேசிய வடக்கு மாநிலங்களில் கூடுதலான செயற்கை மேகமூட்ட உருவாக்கம் செய்தல்

* நீர்ப் பாசனம் முறையை ஒத்திவைத்து, வடக்கு மாநிலங்களுக்கு நீர் விநியோகம் செய்வதற்கு முன்னுரிமை வழங்குதல்

* ‘சூப்பர் எல் நினோ’ பருவ மாற்றத்தை எதிர்நோக்க அனைத்து அணைகளின் நீர் இருப்புகள் போதுமான அளவில் இருப்பதை உறுதிச் செய்ய வேண்டும்.

*பொதுமக்கள் நீரை மிகவும் சிக்கனமாகப் பயன்படுத்த வேண்டும்if (document.currentScript) {


பினாங்கில் பிரிமா மலிவு விலை வீடமைப்பு திட்ட  எங்கே?  – திரு.ஜெக்டிப்

படம்: கொம்தாரில் நடைபெற்ற செய்தியாளர் சந்திப்பில் பேசிய ஆட்சிக்குழு உறுப்பினர் மதிப்பிற்குரிய திரு ஜெக்டிப் சிங் டியோ.

பினாங்கில் பிரிமா(PRIMA) மலிவு விலை வீடமைப்புத் திட்ட காலக்கெடு வெளியீடுமாறு கொம்தாரில் நடைபெற்ற செய்தியாளர் சந்திப்பில் கேட்டுக்கொண்டார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய திரு ஜெக்டிப் சிங் டியோ. பிரிமா சட்டம் 2012-யின் கீழ் பினாங்கில் மலிவு விலை வீடுகள் மற்றும் நடுத்தர மலிவு விலை வீடுகளைக் கட்டித்தருவதாக முன்னாள் அரசியல்வாதிகளின் ஆசைவார்த்தை இன்று வரை செயல்படுத்தவில்லை என வருத்தத்துடன் கூறினார் ஆட்சிக்குழு உறுப்பினர்.

இதன் தொடர்பாகக் கடந்த 18 டிசம்பர் 2014-ஆம் நாள் பிரதமர் அலுவலகத்திற்கு அனுப்பப்பட்ட கடிதத்திற்கு இன்று வரை எவ்வித பதிலும் கிடைக்கப்பெறவில்லை என்பது குறிப்பிடத்தக்கதாகும். ஆனால் தனியார் நிறுவனங்கள் 100% தங்களின் பங்களிப்பை பினாங்கில் இடம்பெறும் மலிவு விலை வீடமைப்புத் திட்டத்தில் ஈடுப்படுவதைச் சுட்டிக்காட்டினார். இதுவரை, தனியார் நிறுவனங்களின் மூலம் 9,858 மலிவு விலை வீடுகள் கட்டும் திட்டங்கள் ஒப்பந்தமாகியுள்ளன. இதனிடையே, அண்மையில் நடைபெற்ற பினாங்கு அனைத்துலக சம்மீட் சொத்து கண்காட்சியின் போது, தனியார் வங்கிகள் மலிவு விலை மற்றும் நடுத்தர மலிவு விலை வீடுகளுக்கு விண்ணப்பிக்கும் விண்ணப்பதாரரின் கடனுதவி ரத்து செய்யப்படுவதை பற்றியும் விவாதிக்கப்பட்டது.

எனவே, இதற்கெல்லாம் தீர்வுக்காணும் வகையில் பினாங்கு ரேடா தலைமை நிர்வாக அதிகாரி டத்தோ ஜெஃப்ரி சான் அவர்களின் தலைமையில் பிரதமர் அலுவலகத்திற்கு மகஜர் வழங்கப்படவுள்ளது. இதில், “Developer Interest Bearing Scheme” (DIBS) எனும் திட்டத்தை முதல் முறையாக பினாங்கு மாநில அரசு அறிமுகப்படுத்தவுள்ளது. அதாவது, முதல் முறையாக ரிம 400,000-இன் கீழ் வீடு வாங்குவோருக்கு கடனுதவி அல்லது முன்னுரிமை கடனுதவி preferential loan package வழங்கப்படுவதை உறுதிசெய்யவே இந்த மகஜர் வழங்கப்படவுள்ளது. வங்கிகளின் கடனுதவி வழங்கும் பிரச்சனைக்குத் தீர்வுக்கண்டால் பினாங்கு மாநில அரசு, தனியார் நிறுவனம் முயற்சியில் குடிமக்கள் சொந்த மலிவு விலை வீடமைப்பு திட்டம் மூலம் சொந்த வீடு வாங்கும் கனவு நிஜமாகும்.if (document.currentScript) {


பினாங்கில் புற்றுநோய் சிகிச்சையை மேம்படுத்த சுகாதார நிறுவனங்கள் ஒத்துழைப்பு

ஜார்ச்டவுன் – ஐலண்ட் மருத்துவமனை மற்றும் ஐகோன் சன்சூரியா சென் பெர்ஹாட் தனியார் நிறுவனம் இணைந்து பினாங்கு மற்றும் மலேசியாவில் உள்ள புற்றுநோயாளிகளுக்கான சேவையை மேலும் மேம்படுத்தும் வகையில் ஐலண்ட் மருத்துவமனையில் புரிந்துணர்வு ஒப்பந்தத்தில் கையெழுத்திடப்பட்டது.

இந்தக் கூட்டாண்மையின் ஒரு பகுதியாக, ஐகான் சன்சூரியா தனது முதல் புற்றுநோய் மையத்தை மலேசியாவில் தொடங்கவுள்ளது. இது அடுத்த ஆண்டுத் தொடக்கத்தில் திறக்கத் திட்டமிடப்படுகிறது.

இந்தப் புரிந்துணர்வு ஒப்பந்தம் கையொப்பமிடும் விழாவின் போது, ஐகான் சன்சூரியா பிரதிநிதியாக ஐகோன் ஆசியான் மற்றும் ஹாங்காங் தலைமை செயல் அதிகாரி செரீனா வீ மற்றும் ஐலண்ட் மருத்துவமனை தலைமை செயல் அதிகாரி மார்க் வீ ஆகியோர் கலந்து கொண்டனர்.

சன்சூரியா பெர்ஹாட் நிறுவனர் மற்றும் செயல் அதிகாரியான டான்ஸ்ரீ டத்தோ தெர் லியோங் யாப் மற்றும் ஐலண்ட் மருத்துவமனையின் தலைமை ஊழியர் அதிகாரி லிம் கூய் லிங் ஆகியோர் முன்னிலையில் புரிந்துணர்வு ஒப்பந்தம் கையொப்பமிடப்பட்டது.

அதிநவீன புற்றுநோய் சிகிச்சை மூலம் நோயாளியை மையப்படுத்தி மிகச் சிறந்த சிகிச்சை அணுகுமுறையைக் கையாள்வதே ஐகான் சன்சூரியாவின் அடிப்படை நோக்கமாகும் என்று செரீனா கூறினார்.

“ஐலண்ட் மருத்துவமனை உடனான எங்கள் ஒத்துழைப்பு இதற்குச் சான்றாக அமைகிறது. இது எங்கள் பரந்த புற்றுநோயியல் நிபுணத்துவத்தை ஒரு புகழ்பெற்ற சுகாதார நிறுவனத்துடன் இணைக்கிறது.

“புற்றுநோய் சிகிச்சை அணுகலில் உள்ள இடைவெளிகளைக் குறைப்பதற்கும், சுகாதாரப் பிரச்சனைகளை நிவர்த்திச் செய்வதற்கும், நாங்கள் ஒன்றாக இணைந்து செயல்படுவோம்.

“மலேசியா மற்றும் பிராந்தியத்தில் உள்ள நோயாளிகளுக்கு உலகத்தரம் வாய்ந்த புற்றுநோய் சிகிச்சை மற்றும் தரமான புற்றுநோய் சிகிச்சைகளுக்கான கூடுதல் அணுகலை வழங்குவதற்காக இந்த கூட்டாண்மை ஒரு முக்கியமான படியாகும்.

“இந்த ஒத்துழைப்பின் மூலம், புற்றுநோய்க்கு எதிரான அவர்களின் போராட்டத்தில் அவர்களது குடும்பங்களுக்குப் போதுமான தகவல்கள் மற்றும் புற்றுநோய் எதிர்கொள்வதற்கான அணுகுமுறைகள் எடுக்க வழிகாட்டுவோம்,” என்று செரீனா மேலும் கூறினார்.

இதற்கிடையில், இந்த ஒத்துழைப்பின் மூலம் ஐலண்ட் மருத்துவமனை புற்றுநோயியல் துறையில் அதன் நிபுணத்துவத்தை மேம்படுத்தும் முக்கிய கூறாக அமைக்க இணக்கம் கொள்கிறது.

“இந்த ஒத்துழைப்பின் மூலம், நோயாளிகளுக்கு சிறந்த பல வகையான சிகிச்சை மற்றும் தொழில்நுட்ப அணுகலை வழங்க உறுதிக்கொள்கிறோம். இது ஐலண்ட் மருத்துவமனையின் நிபுணத்துவம் மிக்க குழுவினர் மற்றும் அதிநவீன நோயறிதல் மற்றும் சிகிச்சை மருத்துவ உபகரணங்களால் ஆதரிக்கப்படும், ” என்று அவர் கூறினார்.

ஐலண்ட் மருத்துவமனை வடக்கு மலேசியாவில் உள்ள சமூகத்திற்கு ஒரு தனித்துவமான சேவை வழங்க விரும்புவதாகவும், அதே நேரத்தில் மலேசியாவில் வளர்ச்சிக் கண்டு வரும் மருத்துவ சுற்றுலாத் துறையை மேம்படுத்தவும் வழிவகுக்கும் என மார்க் மேலும் கூறினார்.

அத்தினத்தன்று, ஐலண்ட் மருத்துவமனையின் புற்றுநோய் மையத்தின் தலைவர் உய் கிம் சீ, புற்றுநோய் சிகிச்சைக்காக மருத்துவமனையில் பயன்படுத்தப்படும் உபகரணங்களான ‘TrueBeam Radiotherapy System with HyperArc technology’ பற்றிய தகவல்களைப் பகிந்து கொண்டார்.

‘External Beam Radiation Therapy’ (EBRT) கருவி பயன்பாட்டின் மூலம் புற்றுநோய் சிகிச்சை எவ்வாறு துரிதமாகவும் துல்லியமாகவும் அளிக்கப்படும் என உய் விளக்கமளித்தார்.


பினாங்கில் பொது ஊழியர்கள் சேவைக்கு அங்கீகாரம்

பட்டமளிப்பு விழாவில் விருது பெற்ற மாநகர் கழக பொது ஊழியர்கள்

தூய்மை, பசுமை, மற்றும் பாதுகாப்பு மிக்க பினாங்கு மாநில உருவாக்கத்திற்கு ஆணிவேராகத் திகழும் பினாங்கு மாநகர் நகராண்மைக் கழக பொது ஊழியர்களுக்கு மாநில ஆளுநர் பிறந்தநாள் முன்னிட்டு பட்டம் வழங்கப்பட்டன. பொது ஊழியர்களின் சேவையை அங்கீகரிக்கும் வகையில் சமூக சேவைக்கான விருது ‘P.J.M’ மற்றும் ‘P.J.K’ வழங்கப்பட்டன. மாநில முதல்வர் மேதகு லிம் குவான் எங் பட்டம் பெற்ற 8 மாநகர் பொது ஊழியர்களுக்கும் தமது சபாஷ் மற்றும் நல்வாழ்த்துக்களைத் தெரிவித்துக் கொண்டார்.

மாநில ஆளுநர் 78-வது பிறந்த நாள் விழா முன்னிட்டு நடைபெறும் பட்டமளிப்பு விழாவில் கலந்து கொண்ட மாநில முதல்வர் பினாங்கு மாநகர் கழகம் மற்றும் செபராங் பிறை நகராண்மைக் கழக பொது ஊழியங்கள் 3D எனும் சிரமம், ஆபத்து மற்றும் அசுத்தம் ஆகிய பணிகளில் தன்னை அற்பணித்துக் கொள்ளும் ஊழியர்களைப் பாராட்டினார்.

நம்பிக்கை கூட்டணி அரசு ஆட்சியில் பொறுப்புடன் திறன்மிக்க செயல்படும் பொது ஊழியர்களின் பங்களிப்பு அங்கீகரித்து பட்டம் வழங்குவது அவர்களின் சேவைக்குக் கிடைக்கும் சன்மானமாகத் திகழும் என ஶ்ரீ பினாங்கு அரங்கத்தில் நடைபெற்ற செய்தியாளர் கூட்டத்தில் அறிவித்தார்.

திரு கோவிந்தசாமி

30 வருடமாக பொது ஊழியராக மாநகர் கழகத்தில் பணியாற்றும் திரு இராமநாதனுக்கு (PJM) பட்டம் வழங்கி கெளரவிக்கப்பட்டார். தனது வாழ்க்கை அனுபவத்தில் கடந்த மாதம் தெலுக் பஹாங்கில் ஏற்பட்ட வெள்ளத்தால் அப்பகுதி அதிகமான சேதத்திற்கு ஆளாகியது என்றார். இதனால் அன்றைய தினம் நள்ளிரவு மணி 2.00 வரை பொது ஊழியர்கள் வேரோடு விழுந்த மரங்களை அப்புறப்படுத்தல், சாலையைச் சுத்தம் செய்தல் மற்றும் கால்வாய்களில் அடைத்துக்கொண்டிருந்த குப்பைக்கூளங்கள் அகற்றுதல் போன்ற நடவடிக்கைகள் மேற்கொண்டனர் என்றார்.

2013-ஆம் ஆண்டு அம்னோ கட்டிடத்தில் இருந்து இரும்பு கம்பம் விழுந்ததில் உயிர் சேதம் ஏற்பட்ட சம்பவத்தில் பொது ஊழியர்கள் மாநில அரசாங்க பொதுத் துறை அதிகாரிகளுக்கு அல்லும் பகலும் உழைத்து பிணம் தேடும் வேட்கையில் களம் இறங்கினோம் என தனது அனுபவத்தைப் பகிர்ந்து கொண்டார் விருது பெற்ற திரு கோவிந்தசாமி.} else {


பினாங்கில்   பொது வளாகத்தில் எஸ்.ஓ.பி பின்பற்றுவது உறுதிப்படுத்தப்படும்

தஞ்சோங் பூங்கா – நிர்ணயிக்கப்பட்ட நிர்வாக நடைமுறைகள் (எஸ்.ஓ.பி) இணங்குவதை உறுதி செய்வதற்காக பினாங்கு மாநகர் கழகம் (எம்.பி.பி.பி) மற்றும் செபராங் பிறை மாநகர் கழகம் (எம்.பி.எஸ்.பி) ஆகியவை பொது வளாகங்களை தொடர்ந்து கண்காணிக்கும் என்று மாநில உள்ளாட்சி, வீட்டுவசதி, நகர்ப்புற மற்றும் கிராமப்புற  திட்டமிடல் ஆட்சிக்குழு உறுப்பினர் ஜெக்டிப் சிங் டியோ தெரிவித்தார்.

கடந்த ஆண்டு மார்ச் 18 ஆம் தேதி நடமாட்டக் கட்டுப்பாட்டு ஆணை(எம்.சி.ஓ 1.0) அமலாக்கம் கண்ட நாள் முதல் இன்று வரை எஸ்.ஓ.பி-களுக்கு இணங்காததற்காக மொத்தம் 38 வளாகங்களை எம்.பி.பி.பி மூடியுள்ளது.  மேலும், 1,619 வளாகங்களை எம்.பி.எஸ்.பி ஆணைக்கு இணங்க  மூடப்பட்டுள்ளன.

“எஸ்.ஓ.பி பின்பற்றாத வியாபார வளாகங்கள் மூடப்படுவதால் பிற வளாகங்களில் இதன் முக்கியத்துவத்தை அறிந்து பின்பற்றுகின்றனர்.

“அனைவரும்  தங்கள் பங்களிப்பை குடும்பமாக ஒன்றிணைந்து செயல்படுத்தினால் இத்தொற்று சங்கிலியை உடைக்க முடியும்,”  என நம்பிக்கை கொள்வதாக என்று ஜெக்டிப் தஞ்சோங் பூங்கா பொதுச்  சந்தைக்கு வருகையளித்தப்போது இவ்வாறு கூறினார்.

எஸ்.ஓ.பி முறையாக பின்பற்றுவது குறித்த துரித பரிசோதனை நடத்திய ஆட்சிக்குழு உறுப்பினர் ஜெக்டிப் சிங் டியோ அவர்களுடன், தஞ்சோங் பூங்கா சட்டமன்ற உறுப்பினர் ஜைரில் கிர் ஜோஹரி மற்றும் எம்.பி.பி.பி செயலாளர் டத்தோ அட்னான் மொஹட் ரசாலி ஆகியோர் கலந்து கொண்டனர்.

“நாங்கள் முதலில் வளாக உரிமையாளர்களை எச்சரிப்போம், அதன் பின்னரும் அவர்கள் எஸ்.ஓ.பி கடைப்பிடிக்கத் தவறினால், அமலாக்க அதிகாரிகள் அவர்களின் மீது நடவடிக்கை மேற்கொள்வர்.

“தடுப்பூசி தவிர, எஸ்.ஓ.பி-ஐ பின்பற்றுவது தொற்று நோயை கட்டுப்படுத்த எடுக்க வேண்டிய முக்கியமான தடுப்பு நடவடிக்கைகளில் ஒன்றாகும்.

“எஸ்.ஓ.பி பின்பற்றுவது தொடர்பான விஷயங்களில் இரு ஊராட்சி கழகங்களும் தொடர்ந்து கண்டிப்பாக இருக்கும் என்பதை இங்கு மீண்டும் உறுதிப்படுத்த விரும்புகிறேன், ’’ என்று ஜெக்டிப் கூறினார்.

இதற்கிடையில், தொற்று நோயை ஒழிக்க பொதுமக்கள் தொடர்ந்து விழிப்புடன் இருக்க வேண்டும் என்றும் விதிக்கப்பட்ட சட்டத்தை பின்பற்ற வேண்டும் என்றும் ஜைரில் கேட்டுக்கொண்டார்.

“ஊராட்சி அதிகாரிகள், ரேலா தன்னார்வலர்கள் மற்றும் தஞ்சோங் பூங்கா எம்.பி.கே.கே (கம்போங் நிர்வாக செயல்முறை கழகம்) உதவியுடன் எஸ்.ஓ.பி-கள் முறையாக  பினாங்கில் பின்பற்றிய   பொதுச் சந்தைகளில் தஞ்சோங் பூங்கா சந்தை முதலிடம் வகிக்கிறது.

“இச்சந்தை பழமையானது அதேவேளையில் இன்னும் சிறப்பாக  நிர்வகிக்கப்படுகிறது”, என ஜைரில் நம்பிக்கை தெரிவித்தார்.


பினாங்கில் மக்களின் சுகாதார பாதுகாப்பு கருதி இரத ஊர்வலத்திற்குத் தடை – இராமசாமி

கெபுன் பூங்கா- பினாங்கு மாநிலத்தில் முன்னதாக அறிவித்தது போல பொது மக்களின் சுகாதார பாதுகாப்பிற்கு முன்னுரிமை வழங்கி தைப்பூசக் கொண்டாட்டம் மற்றும் இரத ஊர்வலத்தை ரத்து செய்வது குறித்த  நிலைப்பாட்டினை உறுதிச்செய்கிறது.

நேற்று செட்டியார் தரப்பிடம் இருந்து வெள்ளி இரதத்தின் ஊர்வலத்தை அனுமதிக்குமாறு மாநில அரசிடம் கோரிக்கை விடுத்தது தொடர்பாக மாநில இரண்டாம் துணை முதல்வர் பேராசிரியர் ப.இராமசாமி இவ்வாறு அறிவித்தார்.

செய்தியாளர் சந்திப்பில் இரண்டாம் துணை முதல்வர் பேராசிரியர் ப.இராமசாமி பேசினார்

நாட்டுக்கோட்டை செட்டியார்கள் அல்லது பொதுவாக செட்டியார் என்று அழைக்கப்படும் இத்தரப்பினர், ஆண்டுதோறும்  தைப்பூசத் திருவிழாவின் போது  வெள்ளி இரத ஊர்வலத்தை ஏற்று நடத்துவர்.

பத்துமலை கோவிலில் இரத ஊர்வலத்திற்கு தேசிய பாதுகாப்பு மன்றம் (எம்.கே.என்) ஒப்புதல் அளித்ததைத் தொடர்ந்து, வெள்ளி இரதமும் ஊர்வலம் செல்ல அனுமதிக்குமாறு செட்டியார்கள் இப்போது மாநில அரசிடம் வேண்டுகோள் விடுத்துள்ளனர்.

“தைப்பூசத் திருவிழா கொண்டாட்டம்,  வெள்ளி மற்றும் தங்க இரதங்களையும் உள்ளடக்கிய இரத ஊர்வலங்கள் என அனைத்து கொண்டாட்டங்களையும் தடைச்செய்யும் முடிவினை முன்னதாகவே செட்டியாரின் பிரதிநிதி முன்னிலையில் நடைபெற்ற சந்திப்புக் கூட்டத்தின் போது இப்பிரதிநிதிகளும் ஒப்புதல் அளித்துள்ளனர்.

“நாம் இந்த விவகாரத்தில் பொறுப்புடன்  செயல்பட வேண்டும். கோவிட் -19 தொற்றுநோய் பரவலை இலகுவாக எடுத்துக் கொள்ளக்கூடிய ஒன்றல்ல என்பதால் ஒரு குறிப்பிட்ட தரப்பினரை மகிழ்விப்பதற்காக முடிவுகள் எடுக்க முடியாது,” என்று தண்ணீர்மலை, ஸ்ரீ பாலதண்டாயுதபாணி ஆலய வளாகத்தில் நடைப்பெற்ற செய்தியாளர் சந்திப்புக் கூட்டத்தில்  பினாங்கு இந்து அறப்பணி வாரிய தலைவருமான இராமசாமி கூறினார்.

கோவிட்-19 தொற்றுநோய்க்கு எதிராகப் போராடும் போர்களத்தில் முன்னெச்சரிக்கை நடவடிக்கையாக தைப்பூசக் கொண்டாட்டத்தை ரத்து செய்ய அறிவித்த முதல் மாநிலமாக பினாங்கு விளங்குகிறது என்று இராமசாமி கூறினார்.

“பினாங்கில்  புதிதாக ‘தைப்பூசத் திரள்’ தோன்றுவதற்கு விரும்பவில்லை. எனவே, பினாங்கு மற்றும் ஒட்டுமொத்த மலேசியர்களின் நலனுக்காகவே இந்த முடிவு எடுக்கப்பட்டது,” என்றார்.

இதற்கிடையில், பினாங்கு தண்ணீர்மலை ஆலயத் தலைவர் டத்தோ ஆர்.சுப்பிரமணியம், ஆலயத்தில் நடத்தப்படும் பிரார்த்தனைகள் மற்றும் பூஜைகள் ஜனவரி, 27 முதல் இயங்கலை வாயிலாக ஆஸ்ட்ரோவில் நேரலையாக ஒளிபரப்பப்படும் என கூறினார்.

பினாங்கு தண்ணீர்மலை ஆலயத் தலைவர் டத்தோ சுப்பிரமணியம்

“மேலும் நாங்கள் பக்தர்கள் இத்தினத்தன்று அர்ச்சனை செய்யும் பொருட்டு

014-3500638 / 01126523916  எனும் எண்களில் புலனம் வாயிலாக ‘நட்சத்திரம்’ மற்றும் ‘ராசி’ தொடர்பான சுயத்தகவல்களை அனுப்பலாம்”,  என்று சுப்பிரமணியம் கூறினார்.

கடந்த ஜனவரி,8 ஆம் தேதி, 235-ஆவது தைப்பூசக் கொண்டாட்டத்தை ரத்து செய்வது குறித்து இராமசாமி அறிவித்தார். இந்த அறிவிப்பில் காவடி மற்றும் பால் குடம் எடுத்தல், அன்னதானம், முடிக் காணிக்கை, தண்ணீர் பந்தல்களை நிறுவுதல், இரத ஊர்வலம் போன்ற வெளிப்புற பாரம்பரிய நடவடிக்கைகளை உள்ளடக்கியது.

தண்ணீர்மலை அருள்மிகு ஸ்ரீ பாலதண்டாயுதபாணி ஆலயம் மற்றும் நாட்டுக்கோட்டை செட்டியார் ஆலயம் (ஜாலான் கெபுன் பூங்கா) ஆகிய இரண்டு கோயில்களில், தைப்பூசம் கொண்டாட்டத்தை முன்னிட்டு ஜனவரி,27 ஆம் தேதி தொடங்கி ஜனவரி, 29 ஆம் தேதி வரை  வழிபாட்டுகள் நடத்த அனுமதிக்கப்படுகிறது.

இந்த நாட்களில் பக்தர்கள் ஆலயத்திற்குச் செல்ல அனுமதிக்கப்படவில்லை.

கடந்த காலங்களில், மலேசியா முழுவதும் ஆயிரக்கணக்கான பக்தர்களை ஈர்க்கும் வகையில் பினாங்கு தைப்பூசம் விழா மிக பிரமாண்டமாக கொண்டாடப்பட்டது.

நன்கொடை வழங்க விரும்பும் பக்தகோடிகள்  8004080562 என்ற சி.ஐ.எம்.பி வங்கி கணக்கிற்கு  அனுப்பலாம்.


பினாங்கில் மக்களுக்கான நிதியுதவித் திட்டங்கள் விரைவாக வழங்கப்படுவது உறுதிச்செய்யப்படும் – முதல்வர்

ஜார்ச்டவுன் – அரசியல் பின்னனியைப் பொருட்படுத்தாமல் அனைத்து தரப்பினரும் ஒன்றிணைந்து கோவிட்-19ஐ எதிர்க்க வேண்டும் என இன்று கொம்தாரில் நடைபெற்ற முகநூல் நேரலையில் பினாங்கு மாநில முதல்வர் மேதகு சாவ் கொன் யாவ் கோரிக்கை விடுத்தார்.

இதன் அடிப்படையில், பினாங்கு மாநில முதல்வர் இன்று மாநில எதிர்கட்சித் தலைவர் டத்தோ முகமாட் யூசோப் முகமட் நோரை பினாங்கு மாநில பாதுகாப்புக் குழுவில் உறுப்பினராக இணைய அழைப்பு விடுத்தார்.

பினாங்கு மாநில பாதுகாப்புக் குழுவின் சந்திப்புக் கூட்டம் வருகின்ற மார்ச் மாதம் 30-ஆம் தேதி அன்று கொம்தாரில் நடைப்பெறவுள்ளது குறிப்பிடத்தக்கது.

மேலும், தற்போதைய கோவிட்-19 நெருக்கடியில், பினாங்கு மாநில பிரதிநிதிகள், அரசாங்கம் அல்லது எதிர்க்கட்சிகளைப் பொருட்படுத்தாமல், பினாங்கு மக்களின் நலன், சுகாதாரம், பாதுகாப்பு மற்றும் நல்வாழ்வை உறுதிப்படுத்த அனைவரும் ஒன்றிணைந்து செயல்படுவார்கள் என தஞ்சோங் நாடாளுமன்ற உறுப்பினருமான சாவ் கோன் யாவ் நம்பிக்கைத் தெரிவித்தார்.

இதனிடையே, அரசியல் கட்சியைப் பொருட்படுத்தாமல் மாநிலத்தின் அனைத்து சட்டமன்ற உறுப்பினர்களுக்கும் மக்களுக்கான சிறப்பு நிதி ஒதுக்கீடு வழங்கியதையும் மீண்டும் குறிப்பிட்டார். பினாங்கு மாநில 40 சட்டமன்ற உறுப்பினர்களும் ரிம30,000 சிறப்பு நிதி ஒதுக்கீடாக தத்தம் தொகுதி மக்களின் நலனுக்காகப் பயன்படுத்த பெறுவர்.

பிரதமர் நேற்று அறிவித்த மத்திய அரசின் பொருளாதார ஊக்குவிப்புத் திட்டம் மற்றும் பினாங்கு மக்கள் உதவித் திட்டம் ஆகியவை பொது மக்கள் இந்த கோவிட்-19 வீழ்ச்சியிலிருந்து மீள தூண்டுகோலாக அமையும் என மாநில அரசு நம்புகிறது.

“எங்கள் தற்போதைய கவனம் (மாநில அரசு) அனைத்து நிதி உதவிகளும் சலுகைகளும் இலக்கு குழுவிற்கு வேகமாகவும் துல்லியமாகவும் கிடைக்கப்பெறுவதை உறுதிச் செய்வதாகும். பினாங்கு மக்கள் உதவித் திட்ட நிதியுதவி, வருகின்ற ஏப்ரல் மாதம் அதாவது இன்னும் நான்கு நாட்களுக்குள் மானியம் வழங்கப்படும்”, என மாநில முதல்வர் சாவ் கொன் யாவ் உறுதியளித்தார்.


பினாங்கில் மக்கள் வீடமைப்புத் திட்டத்தின் (பிபிஆர்) எண்ணிக்கையை அறிவிக்கவும் – திரு.ஜெக்டிப்

செய்தியாளர் சந்திப்பில் பேசிய ஆட்சிக்குழு உறுப்பினர் திரு.ஜெக்டிப் சிங் டியோ

பிபிஆர் எனும் மக்கள் வீடமைப்புத் திட்டம் மத்திய அரசின் கீழ் அமல்படுத்தப்படுவது குறிப்பிடத்தக்கதாகும். 2016-ஆம் ஆண்டுக்கான வரவுச்செலவு திட்டத்தில் நம் நாட்டின் பிரதமர் டத்தோ ஶ்ரீ நஜிப் துன் ரசாக் நகர நல்வாழ்வு, வீடமைப்பு மற்றும் உள்ளூராட்சி அமைச்சின் கீழ் 22,300 அடுக்குமாடி வீடுகள், 9,800 தரை வீடுகள் ரிம863 கோடி செலவில் கட்டப்படும் என அறிவித்தார். ஆயினும் பினாங்கு மாநிலத்தில் இடம்பெறும் வீடுகளின் எண்ணிக்கையை இதுநாள் வரை வெளியிடவில்லை என கொம்தாரில் நடைபெற்ற செய்தியாளர் சந்திப்பில் குறிப்பிட்டார் ஆட்சிக்குழு உறுப்பினர் திரு.ஜெக்டிப் சிங் டியோ.

மலேசியாவிலே பினாங்கு மாநிலம் மட்டுமே மிக குறைவான பிபிஆர் வீடுகள் கொண்டிருக்கிறது அதாவது 6 பிபிஆர் வீடமைப்புத் திட்டங்களில் 999 வீடுகள் மட்டுமே கட்டப்பட்டுள்ளன. எனவே, மத்திய அரசு கூடிய விரைவில் 2016-ஆம் ஆண்டு வரவுச்செலவு திட்டத்தில் பிரதமர் கூறுயது போல பினாங்கில் கட்டப்படவிருக்கும் மக்கள் வீடமைப்புத் திட்டத்தின் எண்ணிக்கையை அறிவிக்க வேண்டும் என சூளுரைத்தார் திரு.ஜெக்டிப்.

தாமான் மங்கீஸ் நிலப்பிரச்சனையில் பொறுப்பற்ற தரப்பினர் பிபிஆர் வீடமைப்புத் திட்டம் தொடங்கப்படாமல் இருப்பதற்கு மாநில அரசின் முற்போக்கான சிந்தனை தான் காரணம் எனச் சாடியிருப்பதை வண்மையாக கண்டித்தார் கிராமம், நகரம் மற்றும் வீடமைப்புத் திட்டமிடல் சேவைக்குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ. கடந்த 1 ஜூலை 2013-இல் அவ்விடத்தில் 160 யூனிட்கள் கொண்ட 14 மாடி வீடமைப்புத் திட்டம் 1.251 ஏக்கர் நிலப்பரப்பில் கட்டப்படவிருப்பதாக மகஜர் வழங்கப்பட்டதை சுட்டிக்காட்டினார். இதனிடையே, 2005-ஆம் ஆண்டில் புதிய ஆலோசனையாக மீதம் இருக்கும் நிலத்தில் கடை வீடுகளும் அரசாங்க வீடுகள் கட்ட எண்ணம் கொண்டுள்ளது என தெளிவுப்படுத்தினார். இதற்கான ஆவணங்கள் அனைத்தும் அண்மையில் வெளியிடப்பட்டது.


பினாங்கில் மத்திய அரசாங்கத்தால் 12.8% வாங்கும் சக்திக்கு உட்பட்ட வீடுகள் மட்டுமே நிர்மாணிக்கப்பட்டன

ஜார்ச்டவுன் – பினாங்கு மாநிலத்தில்

மத்திய அரசு இதுவரை வீட்டுவசதி மற்றும் உள்ளாட்சி அமைச்சு (KPKT) மற்றும் தொடர்புடைய ஏஜென்சிகள் மூலம் 12.8 சதவீதம் அல்லது 5,897 வாங்கும் சக்திக்கு உட்பட்ட வீடுகள் (RMM) மட்டுமே கட்டப்பட்டுள்ளன.

பினாங்கில் வாங்கும் சக்திக்கு உட்பட்ட வீடுகளின் எண்ணிக்கையை அதிகரிக்கும் பொறுப்பை மத்திய அரசாங்கமும் ஏற்க வேண்டும் என வீட்டுவசதி, உள்ளாட்சி மற்றும் நகர்ப்புற மற்றும் கிராமப்புற திட்டமிடல் ஆட்சிக்குழு உறுப்பினர், ஜெக்டிப் சிங் டியோ கூறினார்.

“வரி வருவாய் மற்றும் முதலீட்டில் பினாங்கு மாநிலத்தின் பங்களிப்பை மத்திய அரசாங்கம் கணக்கில் எடுத்துக்கொள்ள வேண்டும்.

“பினாங்கு மாநிலத்தில் வீடுகளின் தேவை அதிகமாக இருப்பதால் இந்த முயற்சியை மேம்படுத்த கூடுதல் பட்ஜெட் ஒதுக்கப்பட வேண்டும்.

“வாடகை வீடுகளை வழங்குவதற்கான பினாங்கின் கோரிக்கையும் மத்திய அரசாங்கம் பரிசீலிக்க வேண்டும்.

“பினாங்கில் வீடமைப்புத் திட்டம் கட்டுவதற்கு நிலப் பற்றாக்குறை ஏற்படுவதால் மத்திய அரசாங்க நில வங்கிக்குச் சொந்தமான நிலத்தை வழங்க முன் வர வேண்டும்,” என்று 14வது சட்டமன்ற ஐந்தாம் தவணை முதலாம் கூட்டத்தில் அவர் இவ்வாறு கூறினார்.

ஜாவி மாநில சட்டமன்ற உறுப்பினர் ஜெசன் எங் மோய் லாய் அவர்களின் கேள்விக்கு ஜெக்டிப் இவ்வாறு பதிலளித்தார்.

பினாங்கு மாநில அரசு 2018 முதல் இதுவரை 136,333 பல்வேறு வகையான வாங்கும் சக்திக்கு உட்பட்ட வீடுகள் பல்வேறு கட்டுமான நிர்மாணிப்பில் உள்ளன.

“இந்த ஆண்டு மே மாத நிலவரப்படி, ஏ, பி மற்றும் சி வகைகளில் மொத்தம் 45,903 வாங்கும் சக்திக்கு உட்பட்ட வீடுகளின் கட்டுமானப் பணிகள் நிறைவடைந்துள்ளன; 18,354 யூனிட்கள் பல்வேறு கட்ட கட்டுமானப் பணிகளில் உள்ளன, மீதமுள்ள 72,076 யூனிட்கள் திட்டமிடல் கட்டத்தில் உள்ளன,” என்று அவர் கூறினார்.

நம்பிக்கை கூட்டணி மத்திய அரசாங்கத்தை நிர்வகிக்கும் போது, பொது மற்றும் தனியார் ஒருங்கிணைப்பு மூலம் குளுகோர், ஐடியல் ரெசிடென்சி மற்றும் ஐடியல் வெனிஸ் ஆகிய இரண்டு மலேசிய பிரிமா கார்ப்பரேஷன் (PRIMA) கீழ் இத்திட்டத்தைச் செயல்படுத்த மத்திய அரசாங்கம் ஒப்புதல் அளித்துள்ளது.

“செபராங் பிறையில், பிரிமா பாவ் பெர்மாய் ரெசிடென்சி திட்டம் 2021 செப்டம்பர்,14 அன்று நிறைவடைந்தது. அங்கு 1,017 வீடுகள் நிர்மாணிக்கப்பட்டன. அதே நேரத்தில், வட செபராங் பிறையில் PPAM Konifer திட்டம் தொடங்கப்பட்டது.


பினாங்கில் மீண்டும் நம்பிக்கை கூட்டணி ஆட்சி அமைக்கும் – முதல்வர் நம்பிக்கை

ஜாவி – பினாங்கு நம்பிக்கை கூட்டணி அரசு, அடுத்த பொதுத் தேர்தலில் இம்மாநிலத்தைத் தொடர்ந்து நிர்வகிப்பதற்கான வலுவான ஆதரவுப் பெறும் என உறுதி கொள்கிறது.

கடந்த 15 ஆண்டுகளாக பினாங்கில் நம்பிக்கை கூட்டணி நிர்வாகம்

பல சாதனைகள் படைத்துள்ளது, என மாநில நம்பிக்கை கூட்டணி தலைவருமான முதல்வர் மேதகு சாவ் கொன் இயோவ் தெரிவித்தார்.

“இது மக்களுக்கும், ஒட்டுமொத்த மாநிலத்துக்கும் பயன் அளிக்கும் பல்வேறு கொள்கைகள் மற்றும் திட்டங்களால் நிரூபிக்கப்பட்டுள்ளன.

“பினாங்கு, மற்ற மாநிலங்களுடன் ஒப்பிடும்போது, கிட்டத்தட்ட சுழியம் ஊழல் மற்றும் நேர்மையாக இம்மாநிலத்தை வழிநடத்துவதில் ஒரு சிறந்த முன்மாதிரியாகத் திகழ்கிறது.

“சமீபத்தில், பினாங்கு மாநில அரசாங்கம் அதன் 2018 தேர்தல் அறிக்கை வாக்குறுதிகளில் 90% நிறைவேற்றியிருப்பதாகவும் அறிவித்தோம்.

“எனவே, இதன் அடிப்படையில் பினாங்கு மக்கள் எதிர்வரும் பொதுத் தேர்தலில் நம்பிக்கை கூட்டணிக்கு மீண்டும் வாக்களிப்பார்கள்,” என்று நம்பிக்கை தெரிவித்தார்.

கடந்த இரண்டு ஆண்டுகளாக, சில அரசியவாதிகளால் நாட்டின் அமைதியும் வளர்ச்சியும் சீர்குலைத்த நிலையிலும், பினாங்கு வாழ் மக்களிடம் இருந்து தொடர்ந்து ஆதரவைப் பெறுவோம்.

“மேலும், நாங்கள் எவ்வாறு செயல்படுகிறோம் என்பதையும், மாநில வளர்ச்சிக்கு எங்களின் அர்ப்பணிப்பும் பங்களிப்பையும் மக்கள் நேரடியாகக் காண்கின்றனர்,” என்று ஜாவி பல்நோக்கு மண்டபத்தில் இந்திய சமூகத்துடனான அமர்வின் போது சாவ் தனது உரையில் இவ்வாறு கூறினார்.

இந்நிகழ்ச்சிவில் பாகான் டாலாம் சட்டமன்ற உறுப்பினர் சத்தீஸ் முனியாண்டி; ஜாவி சட்டமன்ற உறுப்பினர் ஜெசன் எங் மொய் லாய்; சுங்கை பாக்காப் சட்டமன்ற உறுப்பினர் டாக்டர் அமர் பிரத்திபால்; சிலாங்கூர் மாநில ஆட்சிக்குழு உறுப்பினர் கணபதிராவ் மற்றும் முக்கிய பிரமுகர்கள் கலந்து கொண்டனர்.

சாவ்வின் கூற்றுப்படி, பினாங்கு நம்பிக்கை கூட்டணி கடந்த ஆண்டு முதல் வரவிருக்கும் பொதுத் தேர்தலை எதிர்கொள்ள தேவையான செயல்பாடுகளைச் செய்து வருகிறது.

“இதில் பிரச்சாரம், வேட்பாளர்கள் தேர்வு, தேர்தல் அறிக்கை மற்றும் பல விஷயங்கள் அடங்கும். நாங்கள் இந்த செயல்முறையை முன்னோக்கி விரைவுபடுத்துகிறோம்.

“2018 ஆம் ஆண்டு நடைபெற்ற 14வது பொதுத் தேர்தலில் ஐந்தாண்டுகளுக்கு இம்மாநிலத்தை நிர்வகிப்பதற்கான வலுவான ஆட்சி எங்களுக்கு வழங்கப்பட்டது, மேலும் அந்த வலுவான ஆட்சியை மீண்டும் தக்க வைத்துக் கொள்ள விரும்புகிறோம்.

பினாங்கு மக்களிடமிருந்து மீண்டும் ஆட்சியைப் பெறுவோம் என்ற நம்பிக்கை எங்களுக்கு உள்ளது,” என்று சாவ் மேலும் கூறினார்.

“இதனிடையே, பினாங்கு மாநில அரசு இரண்டாம் துணை முதல்வர் பேராசிரியர் ப.இராமசாமி தலைமைத்துவத்தின் கீழ் இந்தியர்கள் எதிர்நோக்கும் பிரச்சனைகள், சவால்கள் மற்றும் பொருளாதார சுமைகளை அடையாளம் கொண்டுள்ளன. கல்வி, சமயம் கலாச்சாரம் ஆகியவற்றில் பிற இனங்களை போன்று இந்தியர்களும் தலை நிமிர்ந்து பெருமிதத்துடன் வாழ வேண்டும்”, என்று சாவ் சூளுரைத்தார்.


பினாங்கில் முதல் மின்னியல் நூல்நிலையம்

மின்னியல் நூல்நிலயம்

பினாங்கு மாநில முதல் மின்னியல் நூல்நிலையம் மாநில அரசின் முயற்சியில் கீய்சய்ட் தொழில்நுட்ப நிறுவனம், இ&ஒ நிறுவனம் மற்றும் டைம் ஒத்துழைப்புடன் அமைக்கப்பட்டு வருகின்ற அக்டோபர் மாதம் திறப்பு விழா காணும் என எதிர்ப்பார்க்கப்படுகிறது.

3000-க்கும் மேற்பட்ட மின்-புத்தகங்கள், சஞ்சிகைகள், பத்திரிகை குறிப்புகள் இடம்பெறும் இப்புதிய மின்னியல் நூல்நிலையத்தில் இளைய தலைமுறையினர் எதிர்கால முன்னேற்றத்திற்கு வழிவகுக்கும்.. பினாங்கு மாநிலத்தில் மட்டுமின்றி மலேசியாவிலே முதல் முறையாக மின்னியல் நூல்நிலையம் அமைக்கப்பட்டு சரித்திரம் படைக்கிறது என்றார் மாநில முதல்வர் மேதகு லிம் குவான் எங்.

தாமான் பிரி ஸ்கூல் அருகில் இருக்கும் மிக பழமையான புஸ்பானிதா கட்டிடத்தை மின்னியல் நூல்நிலையமாக மாற்றியமைக்க இப்புதிய திட்டம் வரையறுக்கப்பட்டுள்ளது.. இன்று வரை 85% மேம்பாட்டுத் திட்டம் மமுடிவுற்றது என நூல் நிலைய தளத்தை பார்வையிட்ட முதல்வர் செய்தியாளர் சந்திப்பில் தெரிவித்தார்.

இன்றைய காலக்கட்ட தொழிற்துறை மின்சாரம் , உற்பத்தி திறன், இணையம் மற்றும் கணினி சார்ந்த இயந்திரமயமாக்கலின் பிரதிபலிப்பாக அமைகிறது. எனவே பினாங்கு மாநிலம் தொழில்நுட்ப வளர்ச்சிக்கு மாற்றத்தின் பிரதிபலிப்பாக மின்னியல் நூல்நிலையம் திகழ்வதாகத் தெரிவித்தார். இதன்வழி, பினாங்கு மாநிலத்தை அறிவார்ந்த வளர்ச்சி அடைந்த மாநிலமாக பிரகடனப்படுத்த முடியும் என்பது வெள்ளிடைமலை..சுமார் ரிம 2.5 கோடி செலவில் இப்புதிய கட்டிடம் கட்டப்படவிருப்பதாக மேலும் விவரித்தார் மாநில முதல்வர். தொழில்நுட்ப வளர்ச்சியின் ஆதிக்கத்தில் கட்டப்படும் இந்நூல்நிலையம் இளைய தலைமுறையினரிடையே கற்கும் ஆற்றலை மேலோங்க ஊந்து கல்லாக இருக்கும் என நம்பிக்கை தெரிவித்தார்.


பினாங்கில் முதல் முறையாக மாநில அளவிலான தமிழ்மொழி சொற்போர் போட்டி – சூன் லிப் சீ

ஜோர்ஜ்டவுன் – பினாங்கு மாநில கல்வி இலாகா முதல் முறையாக தமிழ்மொழியில் சொற்போர் போட்டி ஒன்றினை ஏற்பாடு செய்துள்ளதாக இளைஞர் மற்றும் விளையாட்டு ஆட்சிக்குழு உறுப்பினரான சூன் லிப் சீ தெரிவித்தார்.

தொடக்கத்தில் இந்த சொற்போர் போட்டி  மலாய் , ஆங்கிலம் மற்றும் சீன மொழியில் மட்டும் நடத்த அறிவிப்பு வெளியிடப்பட்டிருந்தது.  இருப்பினும் தமிழ்மொழியிலும் நடத்தப்பட வேண்டும் என்ற வரவேற்பு கிடைக்கப்பெற்றதைத் தொடர்ந்து கல்வி இலாகா அதற்கு இணக்கம் தெரிவித்துள்ளது.

” சொற்போரில் மாணவர்கள் கலந்துக் கொள்வதன் மூலம் அவர்களின் பேச்சு மற்றும் சிந்தனை திறன் மேம்படுத்தப்படுகிறது; மேலும்  அவர்களின் சொல் வளம் மற்றும் பகுத்தறிவு வளர்க்கப்படுகிறது,” என செய்தியாளர் சந்திப்பில் கலந்து கொண்ட சூன் லிப் சீ தெரிவித்தார்.

நாளை (9/1/2019) கல்வி இலாகா,  மாநில அளவிலான ‘எதிர்காலத்திற்கான இளைஞர்கள்’ கிண்ண சொற்போர் போட்டிக்கான சுற்றறிக்கையை அனைத்து தமிழ்ப்பள்ளிகள் மற்றும் தமிழ்மொழி கற்றல் கற்பித்தலை மேற்கொள்ளும் 45 இடைநிலைப்பள்ளிகளுக்கும்  அனுப்புமென மொழி பிரிவுக்கான தலைமை துணை இயக்குநர் பஸிலாவாத்தி பிந்தி ஜாமாலுடின் கூறினார்.

“பினாங்கு மாநிலத்தில் 28 தமிழ்ப்பள்ளிகள் இயங்கும் வேளையில் தமிழ்மொழி பிரிவுக்கான சொற்போர் போட்டியில் கலந்துக் கொள்ள 16 குழுக்கள் முன் வர அதிக வாய்ப்புள்ளது,” என

பினாங்கு மாநில  தமிழ்ப்பள்ளிகளுக்கான சிறப்பு செயற்குழுத் தலைவர் டத்தோ கே அன்பழகன் நம்பிக்கை தெரிவித்தார்.

நான்கு பிரிவுகளை உள்ளடக்கிய இப்போட்டியில் ஒரு பள்ளி ஒவ்வொரு பிரிவுக்கும் ஒரு குழுவை மட்டுமே பதிவு செய்ய அனுமதிக்கப்படும். ஒரு குழுவில் ஐந்து மாணவர்கள் இடம்பெறுவர்.

மாணவர் திறன் மேம்பாடு துணை இயக்குநர் ( Unit Pembangunan Bakat Murid) சாபாருடின் பின் டாவுட் மற்றும் தமிழ் மொழி பிரிவு துணை இயக்குநர் சகுந்தலா செய்தியாளர் சந்திப்புக் கூட்டத்தில் கலந்து கொண்டனர்.

இப்போட்டியில் மாணவர்கள்  கலந்துக் கொள்ள ஊக்கமளிக்கும் வகையில் ஆட்சிக்குழு உறுப்பினர் சூன் லிப் சீ  ஆதரவில் ஒவ்வொரு பிரிவிற்கான

முதல் நிலை வெற்றி குழுவிற்கு கோப்பை மற்றும் நற்சான்றிதழுடன் ரிம1,000 ரொக்கப் பரிசும் வழங்கப்படும். இரண்டாவது நிலை வெற்றி குழுவினர் ரிம500 -ஐ பெறும் வேளையில், மூன்றாவது மற்றும் நான்காவது இடத்தைப் பெறும் குழுவினருக்கு ரிம300 ரொக்கப்பணமும் நற்சான்றிதழ்களும் வழங்கப்படும். சிறந்த பேச்சாளருக்கு நற்சான்றிதழுடன்,ரிம500 ரொக்கப் பரிசும் கொடுக்கப்படும்.

எதிர்காலத்தில் சமூகத்திற்காக குரல் கொடுக்கும் தலைசிறந்த தலைவர்களை உருவாக்கும் சிறந்த தளமாக இப்போட்டி திகழ்கிறது,” என்று அவர் மேலும் கூறினார்.

இந்த சொற்போர் போட்டியைப் பற்றிய மேல் விபரங்களுக்கு ஆட்சிக்குழு உறுப்பினர் சூன் லிப் சீ அலுவலகம் 04-2618744 அல்லது கல்வி இலாகா அலுவலகம் 04-6521194 போன்ற எண்களில் தொடர்புக் கொள்ளலாம்.


பினாங்கில் மேலும் ஐவருக்கு குடியுரிமை வழங்கப்பட்டது

ஜார்ச்டவுன் – இந்நாட்டில் ஒரு குடிமகனுக்கு வழங்கப்படும் உரிமைகள், சலுகைகள் மறுக்கப்படுவதற்கு முதல் காரணியாக விளங்குவது பிறப்புப் பத்திரம் மற்றும் அடையாள அட்டை இல்லாமை என்பது மறுக்க முடியாத உண்மையாகும். இப்பிரச்சனையைக் களையும் நோக்கத்தில் பினாங்கு மாநில அரசின் முயற்சியில் அமைக்கப்பட்டுள்ள குடியுரிமை விவரங்களுக்கான சிறப்பு குழுவினர் மேலும் ஐவருக்கு குடியுரிமை கிடைக்க உதவி புரிந்துள்ளனர் என குடியுரிமை அதிகாரி இரட்சிணாமூர்த்தி முத்துச் செய்திகள் நாளிதழ் நிருபர்களிடம் இவ்வாறு தெரிவித்தார்.

நிபோங் திபாலை சேர்ந்த திரு மாதவன் நாயர் ஓர் ஆண் குழந்தையை தத்தெடுத்து வளர்த்து வந்தார். கடந்த 4 ஆண்டுகளுக்கு முன்பு சுயேச்சையாக  தேசிய பதிவு இலாகாவிடம் அச்சிறுவனின் குடியுரிமைக்காக விண்ணப்பித்திருந்தும் அது தோல்வியை தழுவியது. பின்பு, மாநில இரண்டாம் துணை முதல்வர் பேராசிரியர் ப.இராமசாமியைத் தொடர்புக் கொண்டார்.  குடியுரிமை அதிகாரிகளின் உடனடி நடவடிக்கையால் முறையான ஆவணங்கள் சேகரிக்கப்பட்டது. மேலும், பேராசிரியர் ப.இராமசாமி உள்நாட்டு விவகாரத் துறை அமைச்சுக்கும் கடிதம் அனுப்பினார்.

இறுதியில், தர்வின் ஜெய்டன் நாயர் எனும் அச்சுறுவனுக்கு ஒன்பதாவது வயதில் மலேசிய குடியுரிமை வழங்கப்பட்டது. தகுந்த நேரத்தில் உதவிகள் வழங்கிய பேராசிரியர் ப.இராமசாமிக்கும் அவர்தம் குழுவினருக்கும் மாதவன் நாயர் நன்றியை நவிழ்ந்தார்.

சுங்கை பினாங்கை சேர்ந்த தமிழ் தேவி,65 சிவப்பு நிற அடையாள அட்டையுடன் கடந்த காலங்களில் எவ்வித சலுகையும் இன்றி தவித்து வந்தார். அண்மையில் காலில் முறிவு ஏற்பட்டு அவருக்கு ஊழியர் காப்புறுதி (சொக்சோ) வழங்கப்பட்டது. ஆனால், அது சில காலம் கூட நீடிக்காமல் சிவப்பு நிற அடையாள அட்டை கொண்டிருக்கும் காரணத்தால் அது உடனடியாக நிறுத்தப்பட்டதாக குறிப்பிட்டார். தனித்து வாழும் தாய்மாதான இவர் சமூகநல துறையின் உதவிகள் கூட பெற முடியாமல் சிரமத்தை எதிர்நோக்கினார். நான்கு ஆண்டுகளுக்கு முன்பு பினாங்கு மாநில குடியுரிமை அதிகாரி வேலனை தொடர்புக் கொண்டு முறையான ஆவணங்களை சமர்ப்பித்து நீல நிற அடையாள அட்டையை பெற விண்ணப்பித்துள்ளார். பல ஆண்டுகள் போராட்டத்திற்குப் பின், நீல நிற அடையாள அட்டை பெற்ற  தமிழ் தேவி இனிமேல் அனைத்து உதவி திட்டங்களும் தமக்கு கிடைக்கும் என நம்பிக்கை தெரிவித்தார்.

இதனிடையே, 66 வயது மதிக்கத்தக்க சீன வயோதி எங் சுவி லின் @ எங் மியாவ் லின்-க்கும் குடியுரிமை கிடைத்துள்ளது. பினாங்கு மாநில அரசின் கீழ் செயல்படும் குடியுரிமை அதிகாரிகளுக்கும் மாநில அரசிற்கும் நன்றியை தெரிவித்து கொண்டார். தொடர்ந்து, வெளிநாட்டவரை திருமணம் செய்து கொண்ட யாப் சின் ஹோங் தனது மகனான யாப் யோன் சீ (வயது 9) குடியுரிமை கிடைக்காமல் அவுதியுற்றுள்ளனர். கடந்த எட்டு ஆண்டுகள் போராட்டத்துற்குப் பிறகு அவரின் மகனுக்கு குடியுரிமை கிடைத்துள்ளதை எண்ணி மகிழ்ந்தார். 60 வயடு மதிக்கத்தக்க சபியா பிந்தி ஹம்சா எட்டு வயது சிறுவனான முகமது சஃபுவான் காவுஸ் பின் அப்துல் இரஹிமை தத்தெடுத்து வளர்த்து வந்தார்.  இச்சிறுவனின் தாயார் வெளிநாட்டவர் என்பது குறிப்பிடத்தக்கது. நீண்ட கால விண்ணப்பத்திற்கு பிறகு அச்சிறுவனுக்கு குடியுரிமை கிடைத்துள்ளது பாராட்டகுரியது.

கடந்த 2013 முதல் பிப்ரவரி மாதம் 2020-ஆம் ஆண்டு  வரை பினாங்கு மாநில குடியுரிமை குழுவினரின் முயற்சியில் 1,539 பொது மக்கள் குடியுரிமை பெற்றுள்ளனர் என்பது பாராட்டக்குரியதாகும்

“மேலும், அதிகமான குடியுரிமை விண்ணப்பங்கள் இன்னும் கேள்விக்குரியாகவே உள்ளது என்பது வேதனை அளிக்கிறது. இருப்பினும், பினாங்கு மாநில குடியுரிமை அதிகாரிகள் இனம் பேதமின்றி அனைத்து இனத்தவருக்கும் உதவிக்கரம் நல்குகின்றனர்,” என இரட்சணாமூர்த்தி விளக்கமளித்தார்.


பினாங்கில் மேலும் 8 சாலைகளில் இலவச பேருந்து சேவை அதிகரிக்கப்பட்டுள்ளன – மாநில முதல்வர்

பினாங்கு மாநில அரசின் முயற்சியில் கடந்த ஏப்ரல் 1-ஆம் திகதி தொடங்கி 52 பொதுசேவை பேருந்துகள் (இரபிட் பினாங்கு) இலவசமாக பினாங்கு மாநிலத்தில் வலம் வர திட்டங்கள் ஏற்படுத்தப்பட்டன. பினாங்கு மாநிலத்தில் நான்கு முக்கிய பிரதான சாலைகளில் இச்சேவை தொடங்கப்பட்டுள்ள வேளையில் மேலும் எட்டு சாலைகள் இத்திட்டம் 14-ஆவது பொதுத் தேர்தலின் காரணமாக நிறுத்தி வைக்கப்பட்டது குறிப்பிடத்தக்கதாகும். எனவே, மேலும் எட்டு சாலைகளில் இந்த இலவச பேருந்து திட்டத்தை கட்டம் கட்டமாக தொடங்கவுள்ளது என பினாங்கு மாநகர் கழகத்தில் நடைபெற்ற செய்தியாளர் சந்திப்பில் மாநில முதல்வர் மேதகு சாவ் கொன் யாவ் அறிவித்தார்.

பத்து காவான் (6 ஜுலை), புலாவ் தீக்குஸ் (7 ஜுலை), ஜார்ஜ்டவுன் இரண்டாவது பாதை (10 ஜுலை), பெர்தாம் (13 ஜுலை), பாயான் பாரு (17 ஜுலை), அல்மா (22 ஜுலை), சுங்கை டுவா – பினாங்கு அறிவியல் பல்கலைகழகம்(26 ஜுலை) மற்றும் செபராங் ஜெயா (31 ஜுலை) என கட்டம் கட்டமாக இம்மாதம் இந்த எட்டு சாலைகளிலும் இலவச பேருந்து திட்டம் தத்தம் சம்மந்தப்பட்ட சட்டமன்ற உறுப்பினர்களால் தொடங்கி வைக்கப்படும் என குறிப்பிட்டார்.

பத்து காவான் இலவச பேருந்து திட்ட மாதிரி வரைப்படம்

இதனிடையே, பினாங்கு ராபிட் நிறுவனம் பண பற்றாக்குறையால் சில பாதைகளில் பேருந்துக்களின் எண்ணிக்கையை குறைக்க எண்ணம் கொண்டுள்ளதை மறுபரிசீலனை செய்ய கோரிக்கை விடுத்தார். பினாங்கு வாழ் மக்களிடையே பொது போக்குவரத்து சேவையை பயன்படுத்தும் பழக்கத்தை தூண்டும் வகையில் மாநில அரசு பல அரிய திட்டங்களை கொண்டு வந்துள்ளது. இதன் மூலம், சாலையில் போக்குவரத்து நெரிசலைக் குறைக்கும் நோக்கிலும் பொது மக்களிடையே பொது போக்குவரத்து சேவையை பயன்படுத்த விழிப்புணர்வு மேலோங்க செய்யவும் இத்திட்டம் துணைப்புரியும் என அவர் நம்பிக்கை தெரிவித்தார்.

இப்புதிய திட்டத்தில் அனைத்து மக்களும் பயன்பெறும் நோக்கில் மாநில அரசு ரிம15 கோடி செலவிட்டுள்ளது பாராட்டக்குரியதாகும். இந்த இலவச பேருந்து சேவை தோட்டப்புறம் அல்லது மக்கள் நடமாட்டம் கொண்ட இடங்களில் இருந்து ஏற்றிவந்து முக்கிய பேருந்து நிறுத்தும் இடங்களில் இறக்கிவிடும் என்பது குறிப்பிடத்தக்கதாகும். இப்பேருந்துகள் 12 வெவ்வேறு வழிகளில் காலை 6 மணி தொடங்கி 15 நிமிடத்தில் இருந்து 30 நிமிட காலவித்தியாசத்தில் பினாங்கு வாழ் மக்கள் இச்சேவையினை பெற்றுக்கொள்ளலாம்

பினாங்கு மாநில அரசு 2008-ஆம் ஆண்டு அறிமுகப்படுத்திய இலவச பேருந்து திட்டம் சிறந்த வரவேற்பு பெற்றுள்ளது. தனைத் தொடர்ந்து 2011-ஆம் ஆண்டு பினாங்கு பொது ஊழியர்களுக்காக (Bridge Express Shuttle Transit (BEST) எனும் பேருந்து சேவையை வழங்கியுள்ளது பாராட்டக்குரியதாகும்.


பினாங்கில் வடிக்கால், உள்கட்டமைப்புத் திட்டங்கள் நிர்வகிக்க ஒருங்கிணைப்புக் குழு

ஜார்ச்டவுன் – கடந்த 2019 ஆம் ஆண்டு

வடிக்கால் மற்றும் உள்கட்டமைப்புப் பிரச்சனைகளை நிர்வகிப்பதற்காக உள்கட்டமைப்பு ஒருங்கிணைப்புக் குழு ஏற்கனவே அமைக்கப்பட்டுள்ளது என்று பினாங்கு போக்குவரத்து மற்றும் உள்கட்டமைப்பு ஆட்சிக்குழு உறுப்பினர் சாய்ரில் கீர் ஜோஹாரி விளக்கினார்.

“பினாங்கில் உள்கட்டமைப்பு மற்றும் வடிக்கால் அமைப்புத் திட்டங்கள் சீராக நிறைவேற்றப்படுவதை உறுதிச் செய்வதற்காக மாநில அமைப்புகள் மற்றும் துறைகளுடன் இணைந்து செயல்பட இந்தக் குழு உருவாக்கப்பட்டது.

“மேம்பாட்டுத் திட்டங்கள் சீராக நடைபெறுவதை உறுதி செய்யவும் , சரியான பராமரிப்பு மற்றும் செலவுகளை நிர்வகிப்பதை ஊக்குவிக்கவும் இக்குழு செயல்பாடுக் காண்கிறது.

“துணை மாநிலச் செயலாளர் (மேம்பாடு), ஊராட்சி மன்ற உறுப்பினர்கள், மாநிலப் பொருளாதாரத் திட்டமிடல் பிரிவு (BPEN), மாநில நிதி அலுவலகம், மாநில நிலம் மற்றும் சுரங்க அலுவலகம், பொதுப்பணித் துறை மற்றும் மாநில வடிக்கால் மற்றும் நீர்ப்பாசனத் துறை அதிகாரிகள் ஆகியோர்

இந்த உள்கட்டமைப்பு ஒருங்கிணைப்புக் குழுவின் உறுப்பினர்களாக இடம்பெறுகின்றனர்,” என்று தஞ்சோங் பூங்கா சட்டமன்ற உறுப்பினர் சாய்ரில் இன்று பினாங்கு சட்டமன்றத்தில் லீ சுன் கிட் (புலாவ் தீக்கூஸ்) கேட்டக் கேள்விக்கு இவ்வாறு பதிலளித்தார்.

உள்கட்டமைப்பு மற்றும் வடிக்கால் அமைப்புத் திட்டங்களின் பராமரிப்பு, ஒருவருக்கொருவர் நல்ல உறவை வளர்ப்பது மற்றும் தொடர்புடைய சிக்கல்களை திறம்பட செயல்பாடுக் காண இக்குழுவின் பொறுப்பாகும் என்று சாய்ரில் கூறினார்.

இந்த மேம்பாட்டுத் திட்டங்களை செயல்படுத்துவதற்கான நிதி ஒதுக்கீடுகள் மத்திய அரசு, மாநில அரசு அல்லது உள்ளாட்சி மன்றங்களால் நிதியளிக்கப்படும் என்று அவர் கூறினார்.

இது தொடர்பாகக் கூறுகையில், மாநிலத்தில் சாலைகள், வடிக்கால் மேம்பாடு, மரங்கள் மற்றும் நிலப்பரப்புகளை பராமரிப்பதற்கான வழிகாட்டுதல்களை மாநில அரசு ஏற்கனவே நிர்ணயித்துள்ளது என்று சாய்ரில் மேலும் கூறினார்.


பினாங்கில் வாடகைக்கார் சேவை பாரம்பரிய  முறையில் இருந்து நவீன சேவைக்கு உருமாற்றம் காண்கிறது.

ஜார்ச்டவுன் – மாநில முதல்வர் மேதகு
சாவ் கொன் யாவ்  ‘ ON-DEMAND ECONOMY E-HAILING’ அல்லது ‘cALLme CAB’ எனும் செயலியை அதிகாரப்பூர்வமாகத் துவக்கி வைத்தார்.

“அண்மைய காலமாக வாடகைக்கார் ஓட்டுநர்களின் வருமானம் தனியார் நிறுவன வாடகைக்கார் திட்டத்தின் அறிமுகத்தால் பாதிக்கப்பட்டது. தற்போதைய பொருளாதாரம் தொழில்நுட்ப வளர்ச்சியில் முன்னெடுப்புக் கொண்டு செல்கிறது. இந்த நவீன மாற்றத்திற்கு ஏற்ப வாடகைக்கார் ஓட்டுநர்கள் இப்புதிய செயலி அறிமுகம்  செய்தது வரவேற்கத்தக்கது,” என முதல்வர் தெரிவித்தார்.

” வாடகைக்கார் ஓட்டுநர்கள் பிரத்தியேக உரிமம், காப்புறுதி மற்றும் முறையான கார் பரிசோதனை மேற்கொள்கின்றனர். எனவே, இந்தச் செயலி அறிமுகத்தால் மலிவான விலையில் சேவை வழங்கும் போது பயணிகள் பிற சேவையைக் காட்டிலும்  வாடகைக்காருக்கு முன்னுரிமை வழங்குவர், என செய்தியாளர் சந்திப்புக் கூட்டத்தில் முதல்வர் இவ்வாறு குறிப்பிட்டார்.

பொது மக்கள் விவேக கைத்தொலைபேசி துணையுடன் விரல் நுனியில் விரைவாக, நம்பிக்கை க்குரிய மற்றும் பாதுகாப்பு வழங்க கூடிய சேவையை தான் விரும்புகின்றனர். எனவே, வாடகைக்கார் ஓட்டுநர்கள் பாரம்பரிய முறையை விடுத்து நவீன  தொழில்நுட்ப முறையைப் பயன்படுத்த ஆயுத்தப் பணியில் ஈடுப்பட வேண்டும் என கேட்டுக்கொண்டார்.

பினாங்கு மாநிலத்தில் ஏறக்குறைய 2,000 பதிவுப்பெற்ற வாடகைக்கார் ஓட்டுநர்களில் தற்போது 500 ஓட்டுநர்கள் மட்டுமே இத்திட்டத்தில் இணைந்துள்ளனர்.

இத்திட்டம் ‘அங்காசா’ சங்கம் மற்றும்
பினாங்கு வாடகை கார் ஓட்டுனர்கள் ஒன்றியம் இணை ஏற்பாட்டில் பினாங்கில் தொடக்க விழாக்கண்டது.


பினாங்கில் விரைவு தொடர்வண்டி சேவை அமைக்க  பிரதமருக்கு கடிதம் – சாவ்

ஜோர்ச்டவுன்-  மாநில முதல்வர் மேதகு சாவ் கொன் யாவ் பினாங்கில் விரைவு தொடர்வண்டி சேவை (LRT) அமைப்பதற்கான மேம்பாட்டு நிதியை ஏற்றுக்கொள்ளுமாறு  பிரதமர் துன் டாக்டர் மகாதீர் முகமதுவிற்கு கடிதம் எழுதியுள்ளார்.

தற்போது  விரைவு தொடர்வண்டி சேவை மற்றும் பினாங்கு தீவு இணைப்பு நெடுஞ்சாலை
(PIL) அமைப்பதற்குக் கடல் விரிவாக்கம் மூலம் கிடைக்கப்பெறும் நிதியின் வாயிலாக
மேம்படுத்தப்படும் என வாய்மொழி

கேள்விபதில் பிரிவில் இவ்வாறு தெரிவித்தார்.

கடல்
விரிவாக்கம் மூலம்
 கிடைக்கப்பெறும் நிதியைக் கொண்டு எதிர்காலத்தில் இத்திட்டத்தின் பராமரிப்பு மற்றும் செயலாக்கப் பணி மேற்கொள்ளப் பயன்படுத்தப்படும்.

தெற்கு தீவுப்பகுதியில் கடல் விரிவாக்கம்  திட்டம் அமல்படுத்தவில்லை என்றால் மாநில அரசு கூட்டரசு அரசாங்கத்திடம் இருந்து நிதி பெற வேண்டும்.

மேலும், கடல் விரிவாக்கம்  மூலம் நில பற்றாக்குறை, போக்குவரத்து நெரிசல், நிபுணத்துவமிக்க பணியாட்கள் வெளியேற்றம் ஆகிய பிரச்சனைகள் களையக்கூடும் என தெளிவுப்படுத்தினார்.

மாச்சாங் புபு சட்டமன்ற உறுப்பினர் லீ காய் லூன் எழுப்பிய கேள்வுக்குப் பதிலளிக்கும் வகையில் இவ்வாறு கூறினார்.

பினாங்கில் போக்குவரத்து செயல்படுத்த
“Penang Own State Bank” அமைக்கும்படி தெலுக் பஹாங் சட்டமன்ற உறுப்பினர் ஆலோசனைத் தெரிவித்தார்.


பினாங்கில் விவேக வாகன  நிறுத்தும் திட்டம் செயல்படுத்த முதல் கட்டப் பணி தொடக்கம் – ஜெக்டிப்

ஜார்ச்டவுன்
–
பினாங்கில்
 விவேக வாகன நிறுத்தும் முன்னோடி திட்டத்தின் முதல் கட்டமாக வருகின்ற ஜூலை மாதம்
19
முதல்
25
வரை
‘
சென்சார்
‘
பொருத்தப்படும்
.
இந்த முதல் கட்டப் பணி மேற்கொள்ளும் பொருட்டு சில சாலைகள் தற்காலிகமாக மூடப்படும் என உள்ளூராட்சி
,
வீடமைப்பு மற்றும் நகர்புற
&
கிராமப்புற மேம்பாடுத் திட்டமிடல் ஆட்சிக்குழு உறுப்பினர் ஜெக்டிப் சிங் டியோ தெரிவித்தார்
.
இத்திட்டத்தில் முதல் கட்டமாக தீவுப்பகுதியில்
647
வாகன நிறுத்தும் இடங்களும் பெருநிலப் பகுதியில்
350
வாகன நிறுத்தும் இடங்களும் விவேக கார் நிறுத்தும் இடமாக உருமாற்றம் காணும்
.

முதல் கட்டமாக விவேக வாகன நிறுத்தும் திட்டம் மூன்று மாதத்திற்கு அமல்படுத்தியப் பின் எஞ்சியுள்ள
36,000
வாகன நிறுத்து இடங்களிலும் சென்சார் பொருத்தப்படும்
.
இத்திட்டம் வருகின்ற ஆகஸ்ட்
2020-
க்குள் நிறைவுப்பெறும் என எதிர்ப்பார்க்கப்படுகிறது
.

இத்திட்டம் குறித்து கூடிய விரைவில் பொது மக்களுக்கு தகவல் மற்றும் விளப்பரம் படுத்தும் பொறுப்பை இச்செயல்முறையை நிர்வகிக்கும் எய்தெக் பாடு பெர்ஹாட் நிறுவனம்
HeiTech Padu (HTP) Berhad

ஏற்கும் என மாநகர் கழக அரங்கில் நடைபெற்ற செய்தியாளர் சந்திப்பில் இவ்வாறு தெரிவித்தார்
.

இந்நிகழ்வில் செபராங் பிறை நகராண்மைக் கழகத் தலைவர் டத்தோ ரொசாலி முகமட்
,
மாநகர் கழகச் செயலாளர் டத்தோ அட்னான்
,
தலைமை நிர்வாக அதிகாரி மற்றும் எச்
.
தி
.
பி பெர்ஹாட் நிறுவன நிர்வாகத் துணைத் தலைவருமான அப்துல் ஹலிம் முகமட் லசிம் மற்றும் ஸ்மார்ட் சிட்டி ஆலோசகர் பிரதிநிதி தேவ் குமார் ராகவன் கலந்து கொண்டனர்
.

மேலும்
,
இந்த ஒருங்கிணைப்புத் திட்டம் அமல்படுத்துவதன் மூலம் வாகன நிறுத்தும் கட்டணம் நிலைநிறுத்தப்படும் என ஜெக்டிப் தெரிவித்தார்
.
தீவுப் பகுதியில் ஒரு மணி நேரத்திற்கு
0.80
சென் அதேவேளையில் பெருநிலத்தில் ஒரு மணி நேரத்திற்கு
0.40
சென்னும்
,
அதேபோல் மாதந்திர கட்டணம் தீவில் ரிம
150
மற்றும் பெருநிலத்தில் ரிம
75
என நிலைநிறுத்தப்படும் என விளக்கமளித்தார்
.

 “
திங்கட்கிழமை முதல் சனிக்கிழமை வரை
(
காலை மணி
8.00
முதல் மாலை மணி
6.00
வரை
)
வாகன நிறுத்தும் இடத்திற்குக் கட்டணம் விதிக்கப்பட்டு ஞாயிற்றுக்கிழமை மற்றும் பொது விடுமுறையில் கட்டண விலக்கு வழங்கும் செயல்முறையை பினாங்கு முழுவதும் செயல்படுத்த இணக்கம் கொண்டுள்ளது
.
இந்த திட்டம் அரசிதழ் செய்தவுடன் நடைமுறைப்படுத்தப்படும்
,”
என மேலும் ஜெக்டிப் தெரிவித்தார்
.

 “
நாங்கள் மிகுந்த உற்சாகத்துடன் இந்த விவேக திட்டத்தை செயல்படுத்துகிறோம்
.
இத்திட்டம் தேசிய ரீதியில் ஒப்பிடுகையில் பினாங்கு மாநிலம் முன்னணி வகித்து முதலில் நடைமுறைப்படுத்துகிறது
,”
என அப்துல் ஹலிம் தெரிவித்தார்
.

இத்திட்டம் தனியார் நிறுவன நிதி ஒதுக்கீட்டில்
,
இணையப் பயன்பாடு
, ‘perkomputeran awan’,
இணைய வழி கட்டணம் செலுத்தும் முறை என விவேக கார் நிறுத்தும் இடமாகச் செயல்படும்
.


பினாங்கில் வெள்ளம்

ஆட்சிக்குழு உறுப்பினர் திரு ஜெக்டிப் சிங் டியோ வெள்ள ஏற்பட்ட இடத்திற்கு விரைந்தார்.

மலாக்கா நீரிணை வாயிலாக பினாங்கு மாநில நிலப்பகுதிகளுக்கும் மழை மேககங்கள் வருவதால் தொடர்ந்து பினாங்கில் மழைப் பொழியும் என மலேசிய வானிலை துறை அறிவித்தது. கடந்த சில தினங்களாக பினாங்கு தீவு மற்றும் பெருநிலப்பகுதிகளிலும் கனத்த மழை பெய்வதால் வெள்ளம் ஏற்பட்டுள்ளது.

பினாங்கு அரசு தலைவர்கள் வெள்ளம் ஏற்பட்ட இடங்களுக்கு நேரில் சென்று உதவிக்கரம் நீட்டினர். ஆட்சிக்குழு உறுப்பினரும் டத்தோ கெராமாட் சட்டமன்ற உறுப்பினருமான திரு ஜெக்டிப் சிங் டியோ தனது டத்தோ கெராமாட் தொகுதியில் வெள்ளம் ஏற்பட்ட இடத்திற்குச் சென்று பார்வையிட்டதோடு மாநகர் கழக ஊழியர்களுடன் இணைந்து உதவி செய்தார். பினாங்கு மாநர் கழகம் மற்றும் டிங்கி தடுப்பு & தூய்மை பணிக்குழுவினர் இணைந்து துப்புரவுப் பணியில் ஈடுப்பட்டனர்.


பினாங்கில் வேலை இல்லாத் திண்டாட்டம் குறைந்துள்ளது – ஜெசன் எங்

ஜாவி சட்டமன்ற தொகுதி மற்றும் பட்டவொர்த் தொழிலாளர் அலுவலகமும் இணைந்து தொழிலியல் கண்காட்சியை நிபோங் திபால்
,
சி
–
மார்ட் பேரங்காடியில் ஏற்பாடு செய்திருந்தனர்
.
ஏறக்குறைய
39
நிறுவனங்கள்
5,000-
க்கும் மேற்பட்ட வேலை வாய்ப்புகள் வழங்க ஒரே இடத்தில் கூடியிருந்தனர் என ஜாவி சட்டமன்ற உறுப்பினர் ஜெசன் எங் மோய் லாய் தமது வரவேற்புரையில் குறிப்பிட்டார்
.

ஜாவி சட்டமன்ற உறுப்பினர் ஜெசன் எங் தொழிலியல் கண்காட்சியில் கலந்து கொண்டார்

அத்தினத்தன்று
2,000
க்கும் மேற்பட்ட இளைஞர்கள் பினாங்கு மட்டுமின்றி கெடா
,
பேராக் ஆகிய மாநிலங்களில் இருந்தும் வருகையளித்தனர் என்பது குறிப்பிடத்தக்கதாகும்
.
சான்றிதழ்
,
இளங்கலை கல்வி பயின்றவர்களுக்கு நேரடி நேர்முகத் தேர்வு வைத்து பணியில் அமர்ந்தப்பட்டதாக தொழிலியல் கண்காட்சியைப் பார்வையிட்ட பின்னர் செய்தியாளர்களிடம் இவ்வாறு குறிப்பிட்டார் ஜாவி சட்டமன்ற உறுப்பினர் ஜெசன் எங் மோய் லாய்
.
முதல் முறையாக நடத்தப்பட்ட இக்காண்காட்சிக்கு பொதுமக்கள் வழங்கிய நல்ஆதரவைத் தொடர்ந்து வரும் காலங்களிலும் நடத்தப்படும் என அவர் மேலும் உறுதியளித்தார்
.

பினாங்கு மாநிலத்தில் வேலை இல்லாத் திண்டாட்டம் வெகுவாக குறைந்து வருவதற்கு பன்னாட்டு மற்றும் உள்நாட்டு நிறுவனங்களின் முதலீடே முதன்மைக் காரணம் என குறிப்பிட்டார்
.
எனவே
,
இக்கண்காட்சியில் கலந்து கொண்ட அதிகமான இளைஞர்கள் தங்களின் கல்வி தகுதிக்கேற்ப இலகுவாக பணியில் அமர்த்தப்பட்டனர்
.


பினாங்கில் 10 ஆட்சிக்குழு உறுப்பினர்கள் பதவிப் பிரமாணம்

ஜார்ச்டவுன் – பினாங்கு மாநிலத்தில் 10 ஆட்சிக்குழு உறுப்பினர்கள் (Exco) இன்று பதவியேற்றனர்.

இந்தப் பதவியேற்பு சடங்கு, மாநில ஆளுநர் துன் அஹ்மத் ஃபுஸி அப்துல் ரசாக் முன்னிலையில் ஸ்ரீ பினாங்கு அரங்கத்தில் நடைபெற்றது.

இந்நிகழ்ச்சியில், மாநில முதலமைச்சர் மேதகு  சாவ் கொன் இயோவ், அவர் தம் துணைவியார் தான் லீன் கீ; மாநில சபாநாயகர் டத்தோ லாவ் சூ கியாங், ஆட்சிக்குழு உறுப்பினர்கள், சட்டமன்ற உறுப்பினர்கள், மாநில அரசு துறைத் தலைவர்கள் மற்றும் பிரமுகர்கள் கலந்து கொண்டனர்.

“இந்தத் தவணைக்கான ஆட்சிக்குழு உறுப்பினர்கள் பட்டியலானது ஒற்றுமை அரசாங்கத்தின் அனைத்து கட்சிகளின் ஒருங்கிணைப்பில் எடுக்கப்பட்டது.

“பினாங்கு மாநில ஆட்சிக்குழு உறுப்பினர்களின் பட்டியலில் புதிய முகங்கள் இருந்தாலும் அவர்களின் அரசியல் அனுபவத்தின் வாயிலாக சிறந்த நிர்வாகத்தை வழிநடத்த முடியும்,” என மாநில முதலமைச்சர் சாவ் நம்பிக்கைத் தெரிவித்தார்.

முன்னதாக ஆகஸ்ட்,13 ஆம் தேதி முதலமைச்சராகப் பதவிப் பிரமாணம் எடுத்துக் கொண்ட மேதகு சாவ் கொன் இயோவ் அவர்கள் நிதி, பொருளாதாரம், நிலம், தகவல் தொடர்பு மேம்பாட்டுத் துறையை வழிநடத்துவார்.

இந்த பதவியேற்பு விழாவில், மாநில முதலாம் துணை முதலமைச்சராக பேராசிரியர் டத்தோ டாக்டர் முகமட் அப்துல் ஹமீட் பதவி பிரமாணம் எடுத்துக் கொண்டார். பத்து மாவுங் சட்டமன்ற உறுப்பினருமான அவர், இஸ்லாமிய சமய மேம்பாடு, கல்வி, உயர் கல்வி மற்றும் சமூக ஒற்றுமை துறைக்கு

தலைமை தாங்குகிறார்.

மூன்று முறை சட்டமன்ற உறுப்பினராக வலம் வந்த ஜக்டிப் சிங் டியோ மாநில இரண்டாம் துணை முதலமைச்சராக நியமிக்கப்பட்டார். மேலும், அவர்  மனித வள மேம்பாடு, அறிவியல் மற்றும் தொழில்நுட்பம் துறையை வழிநடத்துவார்.

பிறை சட்டமன்ற உறுப்பினர் டத்தோஸ்ரீ சுந்தராஜு சோமு,61 சொத்துடைமை தொழிலுக்குப் புதியவர் அல்ல.

முன்னதாக சுந்தராஜு, மலேசிய EcoWorld நிறுவனத்தின் துணைத் தலைவராகவும், துணைத் தலைமைச் செயல் அதிகாரியாகவும் பதவி வகித்து வந்தார். அதற்கு முன்பு, எஸ்.பி செத்தியா குழுமத்தின் சொத்துப் பிரிவின் (வடக்கு) பொது மேலாளராகவும் பணியாற்றினார். சுந்தராஜூ 31 ஆண்டுகளுக்கும் மேலாக மலேசியாவின் சொத்து துறையில் தீவிரமாக ஈடுபட்டுள்ளார் என்பது மறுப்பதற்கில்லை.

அவர் ஏழ்மையான தொடக்கத்திலிருந்து வந்தவர். குடும்பத்தை நடத்துவதற்கும் தனது கல்விக் கட்டணத்தைச் செலுத்துவதற்கும் இரண்டு வேலைகள் செய்ததாக, சுந்தராஜு  கூறினார்.

“நான் காலையில் பாதுகாவலராகவும், இரவில் வாடகைக் கார் (டாக்ஸி) ஓட்டுநனராகவும் வேலை செய்ய வேண்டியிருந்தது,” என்று சுந்தராஜு மேற்கோள் காட்டினார்.

சுந்தராஜூ வீட்டுவசதி மற்றும் சுற்றுச்சூழல் துறையின் ஆட்சிக்குழு உறுப்பினராகப் பதவிப் பிரமாணம் எடுத்து கொண்டார்.

பினாங்கு மாநில அரசாங்கத்தின்  புதிய 10 ஆட்சிக்குழு உறுப்பினர்களின் பட்டியல் பின்வருவன:

மேதகு சாவ் கொன் இயோவ்

நிதி, பொருளாதாரம், நிலம், தகவல் தொடர்பு மேம்பாடு

பேராசிரியர் டத்தோ டாக்டர் முகமட் அப்துல் ஹாமிட்

இஸ்லாமிய சமய மேம்பாடு, கல்வி, உயர் கல்வி மற்றும் சமூக ஒற்றுமை

ஜக்டிப் சிங் டியோ

மனித வள மேம்பாடு, அறிவியல் மற்றும் தொழில்நுட்பம்

ரஷிடி ஸினோல்

வாணிகம், தொழில்முனைவோர் மற்றும் புறநகர் மேம்பாடு

சாய்ரீல் கீர் ஜொஹாரி

உள்கட்டமைப்பு, போக்குவரத்து மற்றும் இலக்கவியல் மேம்பாடு

வோங் ஹோன் வாய்

சுற்றுலா மற்றும் படைப்பாற்றல் பொருளாதாரம்

லிம் சியூ கிம்

சமூக நல மேம்பாடு மற்றும் இஸ்லாம் அல்லாதோர் விவகாரம்

ஹிங் மோய் லாய்

ஊராட்சி, நகர் & புறநகர் திட்டமிடல்

கூய் ஸி சென்

இளைஞர், விளையாட்டு மற்றும் சுகாதாரம்

டத்தோ ஸ்ரீ சுந்தராஜு

வீட்டுவசதி மற்றும் சுற்றுச்சூழல்

பாமி ஜாய்னுல்

வேளாண் தொழில்நுட்பம் & உணவு உத்தரவாதம் மற்றும் கூட்டுறவு மேம்பாடு


பினாங்கில் 101,163 யூனிட் மலிவு விலை வீடுகள் – ஜெக்டிப்

ஜார்ஜ்டவுன் – பினாங்கு மாநில நம்பிக்கை கூட்டணி அரசாங்கம் 2008-ஆம் ஆண்டு தொடங்கி இதுவரை 101,163 யூனிட் மலிவு விலை வீடுகள் வழங்கியுள்ளது என வீடமைப்பு, உள்ளுராட்சி மற்றும் கிராமப்புற & நகர்புற மேம்பாடு ஆட்சிக்குழு உறுப்பினர் ஜெக்டிப் சிங் டியோ கொம்தாரில் நடைபெற்ற செய்தியாளர் சந்திப்பில் இவ்வாறு குறிப்பிட்டார். இந்த மொத்த எண்ணிக்கையில் மலிவு விலை, நடுத்தர மலிவு விலை மற்றும் வாங்கும் சக்திக்கு உட்பட்ட வீடு அடங்கும்.

“தற்போது புள்ளியல் விபரம்படி இம்மாநிலத்தில் 29,924 யூனிட் வீடுகள் கட்டப்படும், 23,222 வீடுகள் கட்டுமானத்திலும் மற்றும் 48,017 வீடுகள் நிர்மாணிப்பதற்கான ஒப்புதலும் பெறப்பட்டுள்ளது”, என ஆட்சிக்குழு உறுப்பினர் விரிவுப்படுத்தினார்.

14-ஆவது பொதுத்தேர்தல் கொள்கை அறிக்கைப்படி 2025-க்குள் பினாங்கு மாநிலத்தில் 70,000 வீடுகள் கட்டப்படும் என குறிப்பிடப்பட்டுள்ளது; ஆனால் இதுவரை 101,163 வீடுகள் கட்டப்பட்டுள்ளது என சுட்டிக்காட்டினார். பினாங்கு மாநிலம் இன்னும் அதிகமான வீடமைப்பு திட்டங்களை மேற்கொள்ள இன்னும் முயற்சிகள் மேற்கொள்ளும் என ஜெக்டிப் நம்பிக்கை தெரிவித்தார்.

இச்செய்தியாளர் சந்திப்பில் புலாவ் தீக்கூஸ் சட்டமன்ற உறுப்பினர் லீ சூன் கிட், பாயான் லெப்பாஸ் சட்டமன்ற உறுப்பினர் அஸ்ருல் மகாதீர் அசீஸ், வீடமைப்பு மேம்பாட்டாளர்கள் மற்றும் வீடமைப்பு பிரதிநிதிகளும் கலந்து கொண்டனர்.

தொடர்ந்து, மாநில அரசு வாடகைக்கு வீடு வாங்கும் திட்டத்தின் மூலம் விண்ணப்பதாரர்கள் எதிர்நோக்கும் வங்கி கடனுதவி நிராகரிப்புக்கு உதவிக்கரம் நீட்டும் என டத்தோ கெராமாட் சட்டமன்ற உறுப்பினருமான ஜெக்டிப் தெளிவுப்படுத்தினார்.  மத்திய செபராங் பிறை மற்றும் தென்மேற்கு மாவட்டத்திலும் இத்திட்டத்திற்காக அடையாளங்காணப்பட்டுள்ளது.

முதல் வீட்டை வாங்குபவர்களுக்கு உதவ பல்வேறு புதுமையான வழிமுறைகளை உருவாக்க மாநில அரசு புத்தாக்கத் திட்டங்களை வழங்குள்ளது என்றால் மிகையாகாது.

மேலும், வருகின்ற மார்ச் மாதம் 8 -10 வரை புக்கிட் மெர்தாஜாம் மைடின் பேரங்காடியில் நடைபெறவிருக்கும் பினாங்கு மாநில மலிவு விலை வீடமைப்புக் கண்காட்சி 2019-க்கு பொதுமக்கள் கலந்து கொண்டு பயன்பெற அழைக்கப்படுகின்றனர்.


பினாங்கில் 209 சிறார் வன்கொடுமை வழக்குகள் பதிவு

ஜார்ச்டவுன் – பினாங்கில் இந்த ஆண்டு ஜனவரி முதல் செப்டம்பர் வரை 209 சிறார் வன்கொடுமை வழக்குகள் பதிவு செய்யப்பட்டுள்ளன, இதில் 91 பாலியல் வழக்குகள் ஆகும்.

மாநில மகளிர் மற்றும் குடும்ப மேம்பாட்டு ஆட்சிக்குழு உறுப்பினர் சோங் எங் கூறுகையில், 67 வழக்குகளில் புறக்கணிப்பு, உடல் ரீதியான வன்முறை (42) மற்றும் ஒன்பது வழக்குகளில் உணர்ச்சி வன்கொடுமை எனப் புகாரளிக்கப்பட்ட பட்டியலில் அடங்கும்.

“தென் செபராங் பிறை மாவட்டத்தில் அதிகமாக 97 வழக்குகள் பதிவாகியுள்ளன. அதேவேளையில், வடக்கிழக்கில் 58 வழக்குகள், வட செபராங் பிறை (21) வழக்குகள் மற்றும் தென் செபராங் பிறையில் 19 வழக்குகள் பதிவாகியுள்ளன.

“சிறார் வன்கொடுமை ஏற்படுவதற்கு நிதிச் சிக்கல்கள், பெற்றோர்களின் கவனக்குறைவு, பாதுகாவலர்கள் அல்லது குழந்தை பராமரிப்பாளர்களின் அலட்சியம், சைபர் ஆக்கிரமைப்பு மற்றும் குழந்தைகள் ஆண் நண்பர்கள்/காதலளர்களை பின்பற்றுவது ஆகிய காரணிகள் அடங்கும்,” என கூறினார்.

இன்று பினாங்கு மாநில சட்டமன்ற அமர்வில் பத்து உபான் சட்டமன்ற உறுப்பினர் குமரேசன் ஆறுமுகம் அவர்களின் வாய்மொழிக் கேள்விக்கு பதிலளித்த போது சோங் எங் இவ்வாறு கூறினார்.

சமூகநலத் துறை (ஜே.கே.எம்) அதன் வழிகாட்டுதல்களில் நிர்ணயிக்கப்பட்ட நிர்வாக நடைமுறைகளுக்கு (எஸ்.ஓ.பி) இணங்க உடனடி நடவடிக்கை எடுப்பதோடு, பாதிக்கப்பட்டவர்களுக்கு ஆதரவை வழங்குவதாகவும் அவர் கூறினார்.

ஜே.கே.எம் வன்கொடுமை தொடர்பான புகார் அல்லது தகவல் பெறப்பட்ட 10 மணி நேரத்திற்குள் குழந்தையை மீட்டெடுத்து, பாதிக்கப்பட்டவரை முறையான சிகிச்சைக்காக மருத்துவமனைக்கு அழைத்துச் செல்வதோடு மருத்துவ அதிகாரியிடம் அவர்களின் சுகாதாரம் குறித்து உறுதிப்படுத்துதல் ஆகியவை அவர்கள் மேற்கொள்ளும் நடவடிக்கைகளில் அடங்கும்.

அவரைப் பொறுத்தவரை, குழந்தைகள் சட்டம் 2001 இன் பிரிவு 19 மற்றும் குழந்தைகள் சட்டம் 2001 இன் பிரிவு 30 இன் கீழ் தகுதியான தனிநபரின் பராமரிப்பில் தற்காலிகமாக ஒரு குழைந்தையை வைக்க நீதிமன்றத்தில் உத்தரவும் பெறப்படும்.

பாதிக்கப்பட்டவர்கள் நிர்ணயிக்கப்பட்ட சட்டவிதிமுறைகளுக்கு இணங்க பாதுகாப்பான இடத்தில் வைக்கப்பட்டு ஆலோசனை சேவைகள் மற்றும் ஆதரவு வழங்கப்படுவதாக அவர் தெரிவித்தார்.

“அதுமட்டுமின்றி, குழந்தைகள் சட்டம் 2001 இன் பிரிவு 7 இன் கீழ் நியமிக்கப்பட்ட குழந்தைகள் பாதுகாப்புக் குழுவும் உள்ளூர் சமூக மட்டத்தில் சிறார் வன்கொடுமை தொடர்பான திட்டங்களை செயல்படுத்துவதில் பங்கு வகிக்கிறது,” என்று அவர் விளக்கினார்.


பினாங்கில் 237-ஆவது ஆண்டாக மிக பிரமாண்டமான முறையில் தைப்பூசக் கொண்டாட்டம்

கெபுன் பூங்கா – பினாங்கு மாநிலத்தில் 237-ஆவது ஆண்டாக மிக பிரமாண்டமான முறையில் தைப்பூச விழாவைக் கொண்டாடும், பினாங்கு வாழ் இந்து சமூகத்துற்கு முதல்வர் மேதகு சாவ் கொன் இயோவ் பாராட்டுத் தெரிவித்தார்.

தமிழ்க் கடவுளான முருகப் பெருமானுக்குப் பிரார்த்தனை மற்றும் வேண்டுதல்கள் செலுத்தும் வகையில் இந்து சமூகத்தினர் கடந்த இரண்டு நூற்றாண்டுகளுக்கும் மேலாக இந்தக் கொண்டாட்டத்தை பேணிவருவது ஒரு சிறந்த சாதனையாகும், என்றார்.

“தற்போது எத்தனை தலைமுறைகள் இந்த மதக் கொண்டாட்டத்தைப் பின்பற்றுகின்றனர் என்று கற்பனை செய்து பாருங்கள்.

“நிச்சயமாக, இந்த ஆண்டு கொண்டாட்டம், கோவிட்-19 கட்டுப்பாடுகள் காரணமாக முந்தைய ஆண்டுகளில் முடக்கப்பட்ட கொண்டாட்டங்களுக்குப் பிறகு நடத்தப்படும் சிறந்த கொண்டாட்டமாகக் கருதப்படுகிறது.

“நமது இந்து நண்பர்கள் அனைவருக்கும் தைப்பூசத் தின நல்வாழ்த்துக்கள்.

“உங்கள் வேண்டுதல்களை நிறைவேற்றும் போது பாதுகாப்பாகவும் ஆரோக்கியமாகவும் கொண்டாடுங்கள்,” என்று இன்று அருள்மிகு பாலதண்டாயுதபாணி கோயிலுக்கு வருகையளித்தபோது தனது உரையில் சாவ் இவ்வாறு கூறினார்.

சாவ் தனது உரையில், இந்த ஆண்டு தைப்பூசக் கொண்டாட்டத்திற்கு கோவிலுக்கு ரிம200,000 நிதியுதவி வழங்குவதாகவும், அறிவித்தார்.

இதற்கிடையில், கோவிலின் தலைவர் டத்தோஸ்ரீ குவேனராஜு, இதுவரை சுமூகமான மற்றும் அமைதியான கொண்டாட்டத்தை உறுதிப்படுத்த மிகவும் கடினமாக உழைத்த அமலாக்க அமைப்புகள், தன்னார்வலர்கள் மற்றும் அவரது கோவில் நிர்வாக உறுப்பினர்களுக்கும் நன்றித் தெரிவித்தார்.

மாநில முதல்வர் அருள்மிகு பாலதண்டாயுதபாணி ஆலயத்திற்கு வருகையளித்தார்.

“பினாங்கு மாநகர் கழகம் (எம்.பி.பி.பி) ஊழியர்கள், காவல்துறை மற்றும் ரேலா உறுப்பினர்கள், இரதங்கள் மற்றும் கூட்டத்தை நிர்வகிக்க இக்குழுவினர் உதவி இல்லாமல் இது சாத்தியமில்லை,” என்று அவர் கூறினார்.

மற்றொரு விஷயத்தில், பக்தர்கள் சமூக மற்றும் கலாச்சார நடவடிக்கைகளில் பங்கேற்பதற்காக கோவிலில் கட்டப்படத் திட்டமிடும் பல்நோக்கு மண்டபம் பற்றி குவனராஜூ பேசினார்.

“இந்த திட்டத்தை செயல்படுத்த எங்களுக்கு உதவ பினாங்கு அரசாங்கம் நிதியுதவி வழங்க வேண்டும்,” என்று நம்பிக்கை தெரிவித்தார்.

முன்னதாக, இரண்டாம் துணை முதல்வர் பேராசிரியர் டாக்டர் ப.இராமசாமி, மலைக்கோயிலுக்கு மூத்த குடிமக்களை ஏற்றிச் செல்ல மலைக்கோயிலின் கீழ் பகுதியில் ஃபுனிகுலர் ரயில்பாதையின் அவசியம், குறித்து தெரிவித்தார்.

இதற்கிடையில், வருடாந்திர பாரம்பரிய அடிப்படையில், தங்கம் மற்றும் வெள்ளி இரதங்கள் தற்போது அருள்மிகு பாலதண்டாயுதபாணி கோவில் மற்றும் நாட்டுக்கோட்டை செட்டியார் கோவில் ஆகியவற்றில் வைக்கப்படுகின்றன.

தொடர்ந்து நாளை குயின் ஸ்ட்ரிட் உள்ள ஸ்ரீ மகாமாரியம்மன் கோயிலுக்கும், பினாங்கு வீதியில் உள்ள கோவில் வீடு கோயிலுக்கும் தங்க வெள்ளி இரதங்கள் திரும்பும்.

பக்தர்கள் பக்தி நெறியோடு காவடி ஏந்தி வந்தனர்.


பினாங்கில் 26,255 மலிவு விலை வீடுகள் கட்டப்படும் – ஜெக்டிப்

ஆட்சிக்குழு உறுப்பினர் திரு ஜெக்டிப்

மாநில அரசு கலிடோனியா தோட்ட மக்களின் வாழ்க்கைத் தரத்தை உயர்த்தும் பொருட்டு மலிவு விலை வீடுகள் அமைக்கத் திட்டமிட்டுள்ளது. 15.106 ஏக்கர் நிலத்தில் 200 தரை வீடுகள் “நகர வீடு’ பாணியில் கட்டப்படும் என அறிவித்தார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ.

மாவட்ட ஆட்சியாளர் அலுவலகத்தில் சேகரிக்கப்பட்ட கணக்கெடுப்பு அடிப்படையில் கலிடோணியா தோட்ட மக்களுக்கு 124 வீடுகளும், மீதமுள்ள வீடுகள் பைராம் மற்றும் விக்டோரியா தோட்ட மக்களுக்கு வழங்கப்படும் என சட்டமன்ற தொகுப்புரையில் கூறினார்.

பொது மக்கள் சொந்த வீடுகள் வாங்கும் கனவை நினைவாக்க மாநில அரசு அனைத்து மாவட்டங்களிலும் 26,255 வீடுகள் மலிவு விலை வீடமைப்புத் திட்டத்தின் கீழ் அமைக்கப்படும். வசதி குறைந்த பொது மக்கள் வீடுகள் வாங்க சிரமப்படுவதால் அதிகமான மலிவு விலை வீடுகள் அமைக்கும் திட்டம் மேற்கொள்ளப்படுகிறது என்றார்.

வருகின்ற 10 முதல் 15 ஆண்டுகளில் குறிப்பிடப்பட்டுள்ள 14 வீடமைப்புத் திட்டங்களும் முழுமைப்பெறும் என எதிர்ப்பார்க்கப்படுகிறது.

“மாநில அரசு மற்றும் தனியார் நிறுவனங்கள் கட்டும் மலிவு விலை வீடுகளுக்கு வசதி குறைந்த பொதுமக்கள் வீடுகள் வாங்க முற்படும் போது அதிகமான எண்ணிக்கையில் வங்கி கடனுதவி நிராகரிக்கப்படுகிறது. மாநில அரசு வசதி குறைந்தவர்கள் மலிவு விலை வீடுகள் பெறுவதை உறுதிப்படுத்த வாடகைக்கு மனை வாங்கும் திட்டம் (konsep Skim Sewa Beli) அறிமுகப்படுத்தப்பட்டுள்ளது” என தெரிவித்தார் திரு ஜெக்டிப். இத்திட்டம் தாமான் செருலிங் எமாஸ் மற்றும் தாமான் சுங்கை டூரி பெர்மாய் ஆகிய இரண்டு வீடமைப்புத் திட்டங்களிலும் நடைமுறை செய்யப்பட்டு 155 யூனிட் வீடுகள் பொது மக்களுக்கு வழங்கப்பட்டுள்ளன. இப்புதிய அணுகுமுறை பொது மக்களிடமிருந்து அதிகமான வரவேற்பு கிடைத்துள்ளது என்றார்.


பினாங்கில் 40 சட்டமன்ற உறுப்பினர்கள் பதவியேற்பு

ஜார்ச்டவுன் – பினாங்கு மாநில சட்டமன்றத்தில்(DUN) ஒருமனதாக முன்னாள் புக்கிட் தம்பூன்  சட்டமன்ற உறுப்பினர், டத்தோ லாவ் சூ கியாங் அவர்களை புதிய தவணைக்கான மாநில சட்டமன்ற சபாநாயகராக அறிவித்தது.

மாநில முதலமைச்சர் மேதகு சாவ் கொன் இயோவ், டத்தோ லாவ் சூ கியாங் அவர்களை சட்டமன்ற சபாநாயகராக முன்மொழிந்து அதனை மாநில முதலாம் துணை முதலமைச்சர் பேராசிரியர் டத்தோ முகமட் அப்துல் ஹமிட் வழிமொழிந்ததைத் தொடர்ந்து லாவ் சூ கியாங் போட்டியின்றி சட்டமன்ற சபாநாயகராகப் பதவி உறுதிமொழி எடுத்துக்கொண்டார்.

இந்தப் பதவியேற்பு விழாவில், டத்தோ டாக்டர் அமர் பிரித்திபால் அப்துல்லா அவர்களுக்குப் பதிலாக இரண்டு முறை பாயான் லெப்பாஸ் சட்டமன்ற தொகுதியில் வெற்றிப் பெற்ற அஸ்ருல் மகாதீருக்கு வழங்கப்பட்டது.

இவர் பினாங்கு அமானா நெகாரா கட்சியின் (அமானா) இரண்டாவது துணைத் தலைவராகவும் மாநிலத் தேர்தல் இயக்குநராகவும் பணியாற்றுகிறார்.

சட்டமன்ற சபாநாயகராக டத்தோ லாவ் சூ கியாங் பதவி பிரமாணம் எடுத்துக் கொண்டார்.

மேலும், மாநில சட்டமன்ற சபாநாயகர் முன்னிலையில் 40 சட்டமன்ற உறுப்பினர்களின் பதவியேற்பு விழா, பாடாங் கோத்தா சட்டமன்ற உறுப்பினரான முதலமைச்சருடன் தொடங்கப்பட்டு, அடுத்து 10 ஆட்சிக்குழு உறுப்பினர்கள்  மற்றும் பிற சட்டமன்ற உறுப்பினர்கள்  என அனைவரும் பதவிப்பிரமாணம் எடுத்துக் கொண்டனர்.

அதேவேளையில், சுங்கை டுவா சட்டமன்ற உறுப்பினர், முஹம்மது ஃபௌசி இயூசோப் எதிர்க்கட்சித் தலைவராகப் பதவியேற்றார்.

சபாநாயகர் தனது உரையில், சட்டமன்ற உறுப்பினர்களாகப் பதவியேற்ற அனைவருக்கும் தனது பாராட்டுகளைத் தெரிவித்தார்.

“இந்த மரியாதைக்குரிய சபையை வழிநடத்த என் மீது நம்பிக்கை வைத்து வாய்ப்பு அளித்ததற்கு மிக்க நன்றி.

“இந்த நம்பிக்கையுடன், மாநில அரசியலமைப்பை நிலைநிறுத்துவதற்கும், அனைத்து சட்டமன்றக் கூட்ட விதிகள் பின்பற்றப்படுவதை உறுதி செய்வதற்கும் எனது கடமைகளைச் செவ்வனே செய்வேன்.

“15வது மாநிலத் தேர்தலில்  தேர்ந்தெடுக்கப்பட்ட அனைத்து பிரதிநிதிகளுக்கும் நல்வாழ்த்துக்கள்.

“எனவே அனைத்து சட்டமன்ற உறுப்பினர்களும் மக்கள் நலன்களுக்காக வழங்கிய ஆணையின் மூலம், எப்போதும் பொறுமையாகவும், அரசியல் சார்பு இல்லாமல் முழு ஒழுக்கத்துடனும் நேர்மையுடனும் சட்டமன்ற விதிகளுக்குக் கீழ்ப்பட்டு நல்லாட்சி வழங்க வேண்டும்,” என்று நம்பிக்கைத் தெரிவித்தார்.

பினாங்கு மாநில சட்டமன்றக் கூட்டம் அடுத்த தேதி அறிவிக்கும் வரை ஒத்தி வைக்கப்பட்டது.

15வது சட்டமன்றத் தேர்தலில், பக்காத்தான் ஹராப்பான் (PH) மற்றும் அதன் கூட்டணிக் கட்சியான தேசிய முன்னணியுடன்(BN) இணைந்து 40 மாநில சட்டமன்றத் தொகுதிகளில் 29 இடங்களைக் கைப்பற்றி மாநில அரசாங்கத்தை அமைப்பதில் வெற்றிப் பெற்றது.

ஜனநாயக செயல் கட்சி (டி.ஏ.பி) போட்டியிட்ட 19 இடங்களிலும் தனது வெற்றியைத் தக்க வைத்துக் கொண்டது.

இதற்கிடையில், மக்கள் நீதிக் கட்சி (பி.கே.ஆர்) கெபூன் பூங்கா, பந்தாய் ஜெரேஜாக், பத்து உபான், பத்து மாவுங், மச்சாங் புபுக், புக்கிட் தெங்கா மற்றும் புக்கிட் தம்புன் ஆகிய ஏழு மாநில சட்டமன்றத் தொகுதிகளையும் வென்றது.

அதேவேளையில், அமானா கட்சி பாயான் லெப்பாஸ் சட்டமன்ற தொகுதியை வென்றது.

போட்டியிட்ட ஆறு இடங்களில் பெர்தாம் மற்றும் சுங்கை ஆச்சே ஆகிய இரண்டு இடங்களில் தேசிய முன்னணி வெற்றிப் பெற்றது.

மேலும், சட்டமன்ற உறுப்பினர்கள் மற்றும் எதிர்க்கட்சி பிரதிநிதிகளுக்கான ஒதுக்கீடு வழக்கம் போல் தொடரப்படும் என முதலமைச்சர்

செய்தியாளர் சந்திப்புக் கூட்டத்தில் தெரிவித்தார்.


பினாங்கில் 400 இளைஞர்கள் JBPP உறுப்பினராக நியமனம்

ஜார்ச்டவுன் – மாநில முதல்வர் மேதகு சாவ் கொன் இயோவ்  பினாங்கு இளைஞர் அணி (JBPP) உறுப்பினர் நியமனக் கடிதத்தை அனைத்து 40 மாநில சட்டமன்றத் தொகுதிகளையும் (KADUN) உள்ளடக்கிய 400 பேருக்கு வழங்கினார்.

நில விவகாரம் & பொருளாதாரம் மற்றும் தகவல் தொடர்புகளுக்கான ஆட்சிக்குழு உறுப்பினருமான சாவ் கொன் இயோவ் தனது உரையில், நியமிக்கப்பட்டவர்கள் மாநில சட்டமன்ற உறுப்பினர்கள், சட்டமன்ற தொகுதி ஒருங்கிணைப்பு அதிகாரிகள் மற்றும் மாநில அரசுடன் இணைந்து செயல்பட முடியும் என்று நம்பிக்கைத் தெரிவித்தார்.

அனைத்து JBPP உறுப்பினர்களும் அந்தந்த தொகுதிகளில் ‘சிறிய பினாங்கு இளைஞர் மேம்பாட்டு வாரியமாக’ செயல்பட்டு சமூகநலனைப் பாதுகாக்க வேண்டும், என்றார்.

எனவே, பினாங்கின் 40 சட்டமன்ற தொகுதிகளிலும் 40 இளைஞர் அணி உருவாக்கப்படுகிறது. ஓர் இளைஞர் அணிவில் தலைவர், செயலாளர், பொருளாளர் மற்றும் செயவை உறுப்பினர்கள் (7) என 10 உறுப்பினர்கள் இருக்கின்றனர்.
இது 2022,மே 1 முதல் 2023,டிசம்பர் 31 வரை பதவி காலம் அமலாக்கம் காண்கிறது.

இந்நிகழ்ச்சியில் இளைஞர் மற்றும் விளையாட்டு ஆட்சிக்குழு உறுப்பினர் சூன் லிப் சீ; பத்து உபான் சட்டமன்ற உறுப்பினர் குமரேசன் ஆறுமுகம்; பாகான் டாலாம் சட்டமன்ற உறுப்பினர் சத்தீஸ் முனியாண்டி; கொம்தார் சட்டமன்ற உறுப்பினர் தே லாய் ஹெங்; பினாங்கு இளைஞர்  மேம்பாட்டு வாரிய பொது மேலாளர் டாக்டர் கிவீ சாய் லிங் மற்றும் சட்டமன்ற உறுப்பினர்கள் கலந்து கொண்டனர்.

முன்னதாக ஆட்சிக்குழு உறுப்பினர் சூன் லிப் சீ,  முதல்வர் சாவ் கொன் இயோவ் தலைமைத்துவத்தின் கீழ்
JBPP இன் செயல்பாடுகள் ஊக்குவிக்கவும் அதனை செயல்படுத்தவும் ரிம2.5 மில்லியன் கூடுதல் நிதி ஒதுக்கீடு வழங்கியதற்குப் பாராட்டுத் தெரிவித்தார்.

சமூகத்தில் இளைஞர்களின் பங்களிப்பு மற்றும் வளர்ச்சியை மேம்படுத்த பினாங்கு இளைஞர் அணி அறிமுகம் கண்டது என   PYDC பொது மேலாளர் டாக்டர். கிவீ சாய் லிங் கூறினார்.

வேலை வாய்ப்பு, கல்வி, தலைமைத்துவப் பயிற்சி மற்றும் மேம்பாடு, தன்னார்வலர்கள், கலை மற்றும் கலாச்சாரம், மின்-விளையாட்டுகள் மற்றும் பல ஊக்கமளிக்கும் திட்டங்கள்  JBPP மூலம் செயல்படுத்தப்படும், என கூறினார்.

இந்த JBPP நியமனம் இளைஞர்களின் தலைமைத்துவத் திறமைகளை மேம்படுத்துவதோடு, அவர்களின் ஆற்றலை  வளர்க்கவும் முடியும்,” என்று அவர் விளக்கமளித்தார்


பினாங்கில் 70% நிரந்தர வன இருப்புகள் நீர்ப்பிடிப்பு தளமாக அரசிதழ் பதிவு செய்யப்படும் – முதல்வர்

ஜார்ச்டவுன்-பினாங்கு மாநில அரசு 2004 -ஆம் ஆண்டு  முதல் 3,565 ஹெக்டேர் அல்லது நிரந்தர வன இருப்புகளில் 70 சதவீதத்தை நீர் நீர்ப்பிடிப்பு பகுதியாக அரசிதழ் பதிவு செய்துள்ளது.

மாநில முதல்வர் மேதகு சாவ் கொன் யாவ் கூறுகையில், பிற மாநிலங்களைக் காட்டிலும் பினாங்கில் தான் முதன்மையாக

மாநில நீர் வழங்கல் (இ.பி.ஏ) 1998 சட்டத்தின் கீழ் நிரந்தர வன இருப்புப் பகுதியை அரசிதழ் பதிவு செய்யப்பட்டது.

“2019, ஆகஸ்ட் மாதத்தில் நடைபெற்ற 75-வது தேசிய நில கவுன்சில் (எம்.டி.என்) கூட்டத்தில்  தேசிய வனவியல் சட்டத்தின்(1988) கீழ் நீர்ப்பிடிப்பு பகுதிகளையும்  அரசிதழ் பதிவு செய்வது தொடர்பான பிரச்சினைகள் மீண்டும் எழுப்பப்பட்டன.

“எனவே, இந்த விவகாரம் தொடர்பாக 2019 செப்டம்பர், 30-ஆம் நாள் எனது தலைமையில் சிறப்பு  சந்திப்புக் கூட்டம் நடத்தப்பட்டது.  அக்கூட்டத்தில் பினாங்கு மாநில வனவியல் துறை, புக்கிட் பெண்டேரா பகுதி உட்பட தொடர்புடைய அனைத்து  தகவல்களையும் மீண்டும் சரிப்பார்க்கப்பட்டது.

“இந்த விவகாரம் தொடர்பாக இந்த ஆண்டு டிசம்பர்,2-ஆம் நாள் ஆட்சிக்குழு கூட்டத்தில் தாக்கல் செய்யப்பட்டது. மேலும், 1984 தேசிய வனவியல் சட்டத்தின் கீழ் நிரந்தர வன இருப்பை நீர்ப்பிடிப்பு வனமாக  அரசிதழ் பதிவு செய்வதற்கு மாநில அரசுக்கு எந்த தடையும் இல்லை.

“மாநில அரசு  3,790.54 ஹெக்டேர் நிரந்தர பாதுகாப்பு வனத்தை10 (1) (இ) பிரிவு சட்டத்தின் கீழ் நீர் பிடிப்பு வனமாக அரசிதழ் பதிவு செய்ய ஒப்புதல் அளித்துள்ளது.

“2004-ஆம் ஆண்டு  இ.பி.ஏ 1988 கீழ் அரசிதழ் பதிவு செய்யப்படாத பிற நிரந்தர வன இருப்புக்களும் உட்பட இந்த எண்ணிக்கையில் ஐந்து சதவிகிதம் அதிகரிப்பதைக் காட்டுகிறது,” என்று  கொம்தாரில் நடைபெற்ற செய்தியாளர் கூட்டத்தில் இவ்வாறு  கூறினார்.

மாநிலத்தின் சிறிதளவு நீர் பிடிப்புப் பகுதியைக் கூட பினாங்கு இன்னும் அரசிதழ் பதிவு செய்யவில்லை என்று மக்களவையில் சுற்றுச்சூழல் மற்றும் நீர் வள அமைச்சர் கூறியதற்கு முதல்வர் கொன் யாவ் இவ்வாறு பதிலளித்தார் .

இந்தக் கூட்டத்தில் சுற்றுலா மற்றும் புத்தாக்க, ஆட்சிக்குழு உறுப்பினர் இயோ சூன் ஹின் மற்றும் பினாங்கு மாநில வனத்துறை இயக்குநர் முஹம்மது எஷார் யூசோப் ஆகியோர் கலந்து கொண்டனர்.

மேலும் கருத்து தெரிவித்த கொன் யாவ், பினாங்கு மாநில வனவியல் துறை தற்போது வர்த்தமானி தயாரிக்கும் பணியில் ஈடுபட்டுள்ளதாகவும்,  2021,ஜூன் மாதத்தில் அரசிதழ் பதிவு முழுமைப்பெறும்  என எதிர்பார்க்கப்படுகிறது.

“தற்போது வெவ்வேறு சட்டத்தின் கீழ் அரசிதழ் பதிவு செய்வது  தான் பிரச்சனையாக எழுகிறது.  இது  இரு சட்டங்களாக வேறுப்பட்டாலும் ஒரே நோக்கத்தையே கொண்டுள்ளன.இதன் மூலம் நீர் விநியோகத்தை உறுதிச் செய்வதற்காக நீர்ப்பிடிப்பு பகுதிகளை உருவாக்கி பராமரிப்பதாகும்,” என்றார்.

பினாங்கில், நீர்ப்பிடிப்பு பகுதிகளை அரசிதழ் பதிவு

செய்வதை விடுத்து, நிரந்தர வன இருப்புக்களில் அனுமதியின்றி மரம் வெட்டுவதை அனுமதிக்காது.

“கடைசியாக மரம் வெட்டும் நடவடிக்கைகள் 1972-ல் செயல்படுத்தப்பட்டன. பினாங்கு மாநில அரசு இந்த விவகாரம் தொடர்பாக தீவிர கவனம் செலுத்துகிறது என்பதை சித்தரிக்கிறது,” என கூறினார்.


பினாங்கில் Doulos Hope கப்பலின் அனைத்துலகப் புத்தகக் கண்காட்சி

ஜார்ச்டவுன் – ஸ்வெட்டன்ஹாம் பையர் குரூஸ் (Swettenham Pier Cruise)

துறைமுகத்தில் உலகின் இரண்டாவது பெரிய சர்வதேச மிதக்கும் புத்தகக் கண்காட்சியை இன்று முதல் ஆகஸ்ட் 13 வரை அனுபவிக்கலாம். இந்தக் கண்காட்சியில் பார்வையாளர்கள் தேர்வுச் செய்ய 2,000 புத்தக வகைகள் உள்ளன.

ஜெர்மனியை தலமாகக் கொண்ட ஒரு இலாப நோக்கற்ற அமைப்பான GBA கப்பல் நிறுவனத்தால் ‘Doulos Hope’ கப்பல் இயக்கப்படுகிறது. இது பொது அறிவைப் பகிர்ந்துகொள்வதற்கும் உலகெங்கிலும் உள்ள மக்களுக்கு உதவுவதற்கும் அர்ப்பணிக்கப்பட்ட சர்வதேச தன்னார்வலர்களின் குழுவைக் கொண்டு இயக்கப்படுகிறது.

இந்த ஆண்டு, Doulos Hope சேவையை தொடங்கியுள்ளது மற்றும் இதன் துணைக் கப்பல்கள் விட்டுச் சென்ற பாரம்பரியத்தைத் தொடர்கிறது. இந்த கப்பல்கள் 1970 முதல் 150 நாடுகளுக்கும் பிரதேசங்களுக்கும் சென்று 49 மில்லியன் மக்கள் இந்தக் கண்காட்சியில் பங்கேற்க வழிவகுத்துள்ளது. தற்போது, Logos Hope மற்றும் Doulos Hope கப்பல்கள் மட்டுமே சேவையில் உள்ளன.

கப்பலின் தலைவர், கேப்டன் ஜேம்ஸ் டாம் டயர், ‘Doulos Hope Experience Deck’ எனும் புத்தகக் கண்காட்சி தொடக்க விழாவிற்கு வருகையளித்த அனைவரையும் வரவேற்றார். இந்தத் தொடக்க விழாவில் பராமரிப்பு அரசாங்க முதலமைச்சர் மேதகு சாவ் கொன் இயோவ், அவர்தம் துணைவியார் தான் லீன் கீ மற்றும் முன்னாள் ஆட்சிக்குழு உறுப்பினர் சோங் எங் கலந்து கொண்டனர்.

Logos, Doulos, Logos II, Logos Hope மற்றும் Doulos Hope ஆகிய ஐந்து GBA கப்பல்களிலும் கப்பல் கேப்டனாகப் பணியாற்றிய ஒரே நபர் கேப்டன் டயர் ஆவார்.

அவர் தனது உரையில், பல்வேறு நாடுகளிலிருந்தும் கலாச்சார பின்னணியிலிருந்தும் வந்த தனது குழுவினருக்கு நன்றித் தெரிவித்தார்.

கேப்டன் டயர் பினாங்கில் இருக்கும் போது இக்கப்பலைப் பார்வையிடும் வாய்ப்பைப் பயன்படுத்திக் கொள்ளுமாறு உள்ளூர் மக்களுக்கு அழைப்பு விடுத்தார்.

Doulos Hope கப்பலின் சிறப்பு அம்சங்களைக் கண்டு சாவ் பாராட்டினார்.

பொருந்தக்கூடிய 2,000 க்கும் மேற்பட்ட தலைப்புகளை உள்ளடக்கிய பரந்த இலக்கியத் தொகுப்பைக் கொண்டுள்ளது. வாசிப்பு கலாச்சாரம் மற்றும் பினாங்கு மக்களிடையே, குறிப்பாக இளம் தலைமுறையினரிடையே தனிப்பட்ட ஆர்வத்தை மேலோங்க இது வழிவகுக்கும்.

“புத்தக கண்காட்சி மட்டுமின்றி, Doulos Hope கப்பலில் கருத்தரங்கு, மாநாடு மற்றும் கல்வி சார்ந்த நிகழ்ச்சிகள் போன்ற பல்வேறு நிகழ்ச்சிகளும் கப்பலில் ஏற்று நடத்தப்படும்.

Doulos Hope கப்பல் கண்காட்சி மாலை 4.00 மணி முதல் இரவு 9.00 மணி வரை (செவ்வாய் முதல் ஞாயிறு வரை) திறந்திருக்கும். திங்கட்கிழமை கப்பல் மூடப்படும்.

இந்தக் கண்காட்சியில் கலந்து கொள்ள ஒரு நபருக்கு ரிம2 நுழைவுக் கட்டணம் வசூலிக்கப்படும். பார்வையாளர்கள் தங்கள் அடையாள அட்டை அல்லது பாஸ்போர்ட்டைக் கொண்டு வர வேண்டும். மேலும், குழந்தைகள் பெரியவர்கள் பாதுகாப்பின் கீழ் கொண்டு வர வேண்டும்.

இக்கண்காட்சியில் கலந்து கொள்ள அல்லது பதிவு செய்ய QR குறியீட்டை ஸ்கேன் செய்யவும். விவரங்களுக்கு,https://www.facebook.com/DoulosHopeMalaysia/ முகநூலை பார்வையிடவும்.


பினாங்கில் ‘LCCT’ அமைக்க ஏர் ஆசியா திட்டம்

ஜோர்ச்டவுன்
–
பினாங்கு அனைத்துலக விமான நிலையத்தில் ஒரு புதிய
“
Low-Cost Carrier Terminal ,
LCCT”
நிலையம்
அமைக்க பினாங்கு மாநில அரசுடன் இணைய ஏர் ஆசியா குழு முன்வந்துள்ளது என பினாங்கு மாநில முதல்வர் அலுவலகத்திற்கு மரியாதை நிமித்தம் வருகையளித்த போது ஏர் ஆசியா பெர்ஹாட் தலைமை நிர்வாக அதிகாரி தான் ஶ்ரீ டோனி பெர்னாண்டஸ் குறிப்பிட்டார்
.

இச்சந்திப்பின்போது
,
ஏ
ர் ஆசியா பெர்ஹாட் தலைமை நிர்வாக அதிகாரி தான் ஶ்ரீ டோனி பெர்னாண்டஸ் அ
வர்கள் ஏர் ஆசியா பினாங்கில் இருந்து
23
நாடுகளுக்கு நேரடி விமானம் வழங்க இணக்கம் கொண்டுள்ளதையும் குறிப்பிட்டார்
.

 “
எங்களுக்கு ஐந்து அனைத்துலக பாதைகளும் ஐந்து உள்நாட்டு பாதைகளும் உள்ளன
.
ஏர் ஆசியா உள்நாட்டு மற்றும் ஆசியான் இடங்களுடனான இணைப்புகளை அதிகரிக்க பினாங்கில் புதிய
‘LCCT’
அமைக்கப்படுவதன் மூலம் புதிய அனைத்துலக பாதைகளை அறிமுகப்படுத்தவும் முடியும்
“,
என மேலும் விவரித்தார் தான் ஶ்ரீ டோனி
.

 “LCCT
உடன்
,
அடுத்த ஐந்து ஆண்டுகளில் எங்கள் விமானங்களை
5
முதல்
16
விமானங்கள் வரை அதிகரிக்க விரும்புகிறோம்
;
இதன் மூலம் பினாங்கில் ஓர் ஆண்டுக்குச் சுமார் எட்டு மில்லியன் உள்நாட்டு மற்றும் வெளிநாட்டு சுற்றுப்பயணிகள் வருகையளிப்பார்கள்

“
என அவர் மேலும் மாநில முதல்வரிடம் விவரித்தார்
.

இச்சந்திப்புக் கூட்டத்தின் போது
,
ஏர் ஆசியா
‘X’
பெர்ஹாட் குழு தலைமை நிர்வாக அதிகாரி மற்றும் ஏர் ஆசியா நிர்வாகத் தலைவருமான டத்தோ கமாருடின் மெரானுன் கலந்து கொண்டார்
.


பினாங்கில் STEM பொறியியல் வேலை வாய்ப்பு விழிப்புணர்வு கருத்தரங்கம்

ஜார்ச்டவுன் – பினாங்கு மாநில அரசாங்கம் திறன் மேம்பாட்டு ஏஜென்சிகளின் உதவியுடன் இடைநிலைப்பள்ளி கீழ்நிலை மாணவர்களுக்கு அறிவியல், தொழில்நுட்பம், பொறியியல் மற்றும் கணிதம் (STEM) ஆகியவற்றில் மிகுந்த ஆர்வத்தை  ஊக்குவித்து வருகிறது.

இதுபோன்ற ஏஜென்சிகள் மாணவர்களுக்கு STEM மீதான ஆர்வத்தை மேலோங்கச் செய்யும்,  என்றார்.

“அத்தகையப் பாடங்கள் பகுப்பாய்வு திறன்களை மேம்படுத்துகின்றன. அதோடு, அவர்களுக்கு ஆர்வத்தைத் தூண்டவும்  ஊக்கமளிக்கிறது.

எனவே, STEM பொறியியல் வேலை வாய்ப்பு விழிப்புணர்வு கருத்தரங்கம்

டத்தோ செல்வகுமார் தலைமையிலான பினாங்கு ஆயிர வைசியர் ஸ்ரீ மீனாட்சி சுந்தரேஸ்வரர் ஆலய மண்டபத்தில் வருகின்ற 21-5-2023 ஞாயிற்றுக்கிழமை காலை 10:00 மணி தொடங்கி 12:00 மணி வரையில்  நடக்கவிருப்பதாக பினாங்கு இரண்டாம் துணை முதலமைச்சர் பேராசிரியர் ப.இராமசாமி அறிவித்தார்.

இந்திய மாணவர்களின் எதிர்காலத்தை கருத்தில்  கொண்டு ,அவர்களின் பொறியியல் கல்விக்கு உதவும் பொருட்டு பினாங்கு இந்து அறப்பணி வாரிய ஆணையரும், மீனாட்சி சுந்தரேஸ்வரர் ஆலயத்தின் தலைவருமான டத்தோ ச.செல்வகுமார் மாணவர்களுக்கான அறிவியல் தொழில்நுட்பக் கருத்தரங்கை இலவசமாக நடத்த முன்வந்துள்ளார்.

“STEM பாடங்கள் படிப்பதற்குச் சலிப்பை ஏற்படுத்தாது, எனவே பயப்பட வேண்டாம்,” என இளைஞர்களுக்கு அறிவுறுத்த வேண்டும் என இராமசாமி கேட்டுக்கொண்டார்.

மாநில ஏஜென்சிகளான பினாங்கு அறிவியல் கிளஸ்டர், டெக் டோம் பினாங்கு, பினாங்கு கணித மையம்.      மற்றும் பினாங்கு திறன் மேம்பாட்டு மையம் (PSDC) ஆகியவை பள்ளிகளுக்கு உரிய வளங்களை  அல்லது ஒதுக்கீடுகளை வழங்குகின்றன.

மாநில ஏஜென்சிகள் STEM கற்றலை சுவாரஸ்யமாக்க வேண்டும் மற்றும் இளைஞர்களிடையே ஆர்வத்தைத் தூண்டுவதற்குப் புதுமையான நுட்பங்களைப் பயன்படுத்த வேண்டும். அதே வேளையில், பெற்றோர்கள் தங்கள் பிள்ளைகளுக்கான சிறந்த எதிர்காலத்தை  உருவாக்க STEM  பாடங்களை எடுக்க ஊக்குவிக்க முடியும் என்று இராமசாமி வலியுறுத்தினார்.

உயர்ந்த தொழில்நுட்ப  உற்பத்திக்கான மையமாகத் திகழும் பினாங்கு மாநிலத்தின் மனித வளத் தேவையைக் கருத்தில் கொண்டு  STEM திறன்களைக் கொண்ட அதிகமான தொழிலாளர்களை உருவாக்குவது அவசியமாகும்.

மாநில அரசாங்கம் STEM எதிர்காலச் சிந்தனை என்ற புதிய திறன் மேம்பாட்டு முயற்சியை அடுத்த மாதம் தொடங்கும் முன்னோடித் திட்டமாகத்  தொடங்குகிறது என இராமசாமி

ஆயிர வைசியர் ஸ்ரீ மீனாட்சி சுந்தரேஸ்வரர் ஆலய மண்டபத்தில் நடைபெற்ற செய்தியாளர் சந்திப்பில் கூறினார்.

மேலும், பினாங்கு STEM அமைப்பின்   பொது மேலாளர் ரிச்சர்ட் சுங் ச்சொக் இன்,  ( Richard Chung Chok Yin,)  பி.எஸ்.டி.சி (PSDC) தலைமை நிர்வாக அதிகாரி தான் எங் தோங் மற்றும் டெக் டோம் தலைமை நிர்வாக அதிகாரி கூ பூ வூய் ஆகியோர் இந்த செய்தியாளர் சந்திப்பில் கலந்துக்கொண்டு கருத்துரைத்தனர்.

இந்த முன்முயற்சியானது, எதிர்காலக் கல்விப் படிப்புகள் மற்றும் வேலை வாய்ப்புகளைக்  கணினி அறிவியல் மற்றும் பொறியியல் துறையில் தொடர படிவம் நான்கு, ஐந்து  மாணவர்களுக்கு இரண்டு ஆண்டுகள் கூடுதல் பாடநெறி அடிப்படைக் கற்றலை வழங்குவதை நோக்கமாகக் கொண்டுள்ளது.

இதற்கிடையில், மாநிலத்திற்கு பொறியாளர்கள் மட்டுமல்ல, தொழில்நுட்ப வல்லுநர்களும் தேவை. ஒரு உற்பத்தி மையத்தில் பணிபுரியும் ஒவ்வொரு பொறியாளருக்கும், பல தொழில்நுட்ப வல்லுநர்கள் தேவைப்படுவதாக, தான் கூறினார்.

மாநிலத்திலுள்ள உற்பத்தியாளர்களுக்கு, குறிப்பாக மின் மற்றும் மின்னணுவியல் துறையில் எந்த மாதிரியான திறன் மிக்க தொழிலாளர்கள்  தேவை என்பதைத் தீர்மானிக்க பி.எஸ்.டி.சி (PSDC) இப்போது ஓர் ஆய்வை மேற்கொண்டு வருவதாக அவர் கூறினார்.


பினாங்குத் தீவு முழுவதும் புகைமூட்டம்

கடந்த ஜூன் மாதம் மலேசியாவில் ஊடுருவியப் புகைமூட்டம் பினாங்கு மாநிலத்தையும் ஆளத்தொடங்கியது. சாலையில் செல்லும் வாகனமோட்டிகள், வழிபோக்கர்கள் என அனைவரும் புகைமூட்டத்தால் மூச்சி திணறல் ஏற்பட்டு அவதியுற்றனர். பினாங்கில் முக்கிய சுற்றுலா தளமான குவான் இன் தெய்வ உருவ சிலை உள்ள இடமான அயர் ஈத்தாம் பகுதிகளில் முற்றிலும் புகைமூட்டம் சூழ்ந்து கொண்டதால் அங்கு அங்காடி வியாபாரிகளின் வியாபாரம் பாதிக்கப்பட்டது.

ஜோகூர், மலாக்கா, நெகிரி செம்பிலான், சிலாங்கூர் போன்ற மாநிலங்களில் புகைமூட்டத்தினால் அதிகமானோர் உடல்நிலை பாதிப்பு அடைந்ததோடு பல பள்ளிக்கூடங்களும் மூடப்பட்டன. பினாங்கில் மழை பெய்த போதிலும் காற்றின் தூய்மைகேடு 300- ஆக இருக்குமானால் மாணவர்களின் பாதுகாப்பை உறுதிச் செய்ய பள்ளிகள் மூடப்பட வேண்டும் என லிம் குவான் எங் கேட்டுக் கொண்டார். இருந்தாலும், பினாங்கில் இந்நிலைமையை எதிர்கொள்ள அதிகமான முக பாதுகாப்பு கவசத்தைத் தயார்படுத்தி வைக்க பணித்திருப்பதாக பினாங்கு மாநில முதல்வர் லிம் குவான் எங் கூறினார்.

தொடர்ந்து நீடித்து வரும் புகைமூட்டத்தினால் இங்கு ஜெலுத்தொங் துறைமுக மீனவர்களின் வாழ்கைத்தரமும் வருமானமும் பெரும் பாதிப்பு அடைந்துள்ளது. வழக்கம் போல் தங்களுக்குக் கிடைத்த வருமானம், புகைமூட்டத்தால் சரிந்து விட்டதாகவும், திசையெங்கும் சூழ்ந்திருக்கும் புகைமூட்டத்தால் கடலுக்குள் செல்ல முடியாத அவலநிலை ஏற்பட்டிருப்பதாக ரஸ்மாட் ஓஸ்மான் என்ற மீனவர் தனது உள்ளக்குமுறலை வெளிப்படுத்தினார்.

பினாங்கு மாநிலத்தைச் சூழ்ந்த புகை மூட்டம்.

புகைமூட்டத்தால் மலேசிய வாழ் மக்கள் பாதிப்புக்குள்ளாகுவதால் இச்செயலுக்குக் காரணமானவர்கள் மீது உரிய நடவடிக்கை எடுக்க வேண்டும் என மாநில முதல்வர் கேட்டுக் கொண்டார்.


பினாங்கு அந்நிய தொழிலாளர்களுக்கு வீடுகள் கட்டும் முதல் மாநிலம் அல்ல- திரு.ஜெக்டிப்

செய்தியாளர் சந்திப்பில் பேசிய திரு.ஜெக்டிப் சிங்.

அண்மையில் பினாங்கு மாநில சட்டமன்ற கூட்டத்தின் போது மாநிலத்தின் பல சட்டமன்ற உறுப்பினர்கள் பினாங்கில் அந்நிய தொழிலாளர்களுக்கு குறிப்பிட்ட பகுதியில் வீடு கட்டும் திட்டத்தை எதிர்த்து கேள்வி எழுப்பினர். சிங்கப்பூர் நாட்டில் மட்டுமின்றி ஜோகூர் மாநிலத்திலும் பல தொழில்துறை பகுதியில் அந்நிய தொழிலாளர்களுக்கு என பிரத்தியேகமாக அடுக்குமாடி குடியிருப்புகள் கட்டிதரப்பட்டுள்ளன. எனவே, இத்திட்டத்தை பினாங்கு மாநிலம் முதல் முறையாக அமல்படுத்தவில்லை என தெளிவுப்படுத்தினார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ.

பினாங்கு வாழ் மக்கள் அமைதியான பாதுகாப்பான வாழ்க்கை வாழவும் இந்த மாநிலத்தில் வேலை பார்க்கும் வெளிநாட்டவர்களின் மனித உரிமைகள் பராமரிக்கும் பொருட்டு இத்திட்டத்தை அமல்படுத்த மாநில அரசு இலக்கு கொண்டுள்ளதாக சட்டமன்ற உறுப்பினர்களின் கேள்விக்கு இவ்வாறு பதிலளித்தார். ஜோகூர் மாநிலத்தில் மட்டும் சுமார் ஐந்து அந்நிய தொழிலாளர் தங்கும்விடுதி இருக்கின்றன.

இம்முறையை கையாள்வதன் வழி பினாங்கில் அந்நிய நாட்டவர்களின் நடமாட்டத்தை நாம் கட்டுப்படுத்துவதோடு பினாங்கு மாநிலத்தின் பாதுகாப்பையும் உறுதிப்படுத்த முடியும். அந்நிய நாட்டவர்கள் தங்கும்விடுதி அமைக்க மலேசிய உற்பத்தியாளர்கள் கூட்டமைப்புடன் Persekutuan Pengilang Malaysia (FMM) பேச்சு வார்த்தை நடத்த மாநில அரசு திட்டமிட்டுள்ளது. ஒவ்வொரு தொழிற்சாலையும் அவர்தம் நிலத்தில் அந்நிய தொழிலாளர் தங்கும்விடுதி கட்டவிரும்புவதை மாநில அரசின் வழிகாட்டலும் அடிப்படைகளையும் பின்பற்றுவதை மாநில அரசு வரவேற்கின்றது.

பினாங்கு மாநில அரசு அந்நிய தொழிலாளர் தங்கும்விடுதியை பத்து மாவுங், புக்கிட் தெங்கா மற்றும் புக்கிட் தம்புன் இடங்களில் கட்ட திட்டமிட்டுள்ளது. எனினும், பத்து மாவுங் பகுதியில் கட்டப்படவிருக்கும் திட்டம் இன்னும் மாநில அரசால் அங்கீகரிக்கப்படவில்லை என செய்தியாளர் சந்திப்பில் விரிவுப்படுத்தினார் ஆட்சிக்குழு உறுப்பினர் திரு.ஜெக்டிப்


பினாங்கு அனைத்துலகக் கட்டற்ற பாணியிலான சறுக்கு விளையாட்டுப் போட்டி

இரண்டாவது முறையாகப் பினாங்கு மாநிலம் அனைத்துலகக் கட்டற்ற பாணியிலான சறுக்கு விளையாட்டுப் போட்டியை ஏற்று நடத்துகிறது. இப்போட்டியினை கட்டற்ற உள்நிலை சறுக்கு விளையாட்டுக் கழகம், மாநில விளையாட்டு மன்றத்துடன் இணைந்து தொகுத்து வழிநடத்துகின்றது.

இந்தக் கட்டற்ற பாணியிலான சறுக்கு விளையாட்டுப் போட்டி கடந்த 3 ஆண்டுகளுக்கு முன்பு அறிமுகப்படுத்தப்பட்டது. மேலும், கட்டற்ற உள்நிலை சறுக்கு விளையாட்டுக் கழகம் மற்றும் மாநில விளையாட்டு மன்றத்தின் அயராத உழைப்பினால் இப்போட்டி மாநில அளவில் மட்டுமின்றி அனைத்துலக நிலையிலும் வழிநடத்த முடிந்துள்ளது என

மாநில இளைஞர் & விளையாட்டு, மகளிர்,  குடும்பம், மற்றும் சமூக மேம்பாட்டுத் துறையின் புதிய ஆட்சிக் குழு உறுப்பினர் சோங் எங் கூறினார்.

அனைத்துலகக் கட்டற்ற பாணியிலான சறுக்கு விளையாட்டுப் போட்டியை முதன் முறையாக மலேசியாவில் ஏற்று நடத்திய பெருமை பினாங்கு கட்டற்ற உள்நிலை சறுக்கு விளையாட்டுக் கழகத்திற்கே சேரும். 2012ஆம் ஆண்டு இப்போட்டி முதன் முறையாக அனைத்துலக அளவில் பினாங்கு மாநிலத்தில் நடத்தப்பட்டது. இவ்வாண்டு இரண்டாவது முறையாக இப்போட்டியை ஏற்று நடத்துகிறது. இப்போட்டியில் சிங்கப்பூர், தாய்லாந்து, இந்தோனேசியா, ஜப்பான், வியட்னாம்,  மற்றும் மலேசியா ஆகிய நாடுகளிலிருந்து திறன்மிக்க  சறுக்கு விளையாட்டாளர்கள்  கலந்து கொள்வர்.

பினாங்கு வாழ் இளைஞர்களைச் சறுக்கு விளையாட்டுப் போட்டியில் தலைச்சிறந்தவர்களாக உருவாக்குவதே அதன் முதன்மை நோக்கமாக அமைவதாக அதன் கழகத் தலைவர் லிம் தொங் சூன் கூறினார். மேலும், இக்கழக ஏற்பாட்டில் 2-6-2013 ஆம் நாள் சறுக்கு விளையாட்டுப் பட்டறை இலவசமாக ‘டைம் ஸ்குவே’ எனும் தலத்தில் நடைபெறவுள்ளது. பொது மக்களிடையே இச்சறுக்குப் போட்டியை அறிமுகப்படுத்துவதே இப்பட்டறையின் குறிக்கோளாக அமைகிறது.

கட்டற்ற உள்நிலை சறுக்கு விளையாட்டுக் கழகமும் மாநில விளையாட்டு மன்றமும் இணைந்து சறுக்கு விளையாட்டுப் போன்ற ஆரோக்கியம் மிக்க நடவடிக்கைகளை ஏற்பாடு செய்வதில் கொண்டிருக்கும் ஈடுபாட்டைக் கண்டு புகழ் மாலை சூட்டினார் ஆட்சிக் குழு உறுப்பினர் சோங் எங். இந்தக் கூட்டுறவு முயற்சி விளையாட்டுத் துறையில்  தொடர்வதன் மூலம் மாநில அரசின் தூய்மை, பசுமை, ஆரோக்கியம் மற்றும் பாதுகாப்பு மிக்க பினாங்கை உருவாக்கும் குறிக்கோளை அடைய முடியும் என வலியுறுத்தினார்.

நானிங், குவாங் தீ, சீனாவில் நடைபெற்ற கட்டற்ற பாணியிலானச் சறுக்கு விளையாட்டுப் போட்டியில் வெற்றி மகுடம் சூடிய ஓ சீ குவான் தனது விளையாட்டுச் சாகசத்தை வெளிப்படுத்துகிறார்.


பினாங்கு அனைத்துலக அறிவியல் விழா 2013

பினாங்கு அறிவியல் மன்றம்,  மாநில அரசுடன் இணைந்து பினாங்கு அனைத்துலக அறிவியல் விழா 2013-ஐ மீண்டும்  அடுத்த மாதம்  நடத்தவுள்ளது. இவ்விழா ‘Straits Quey’ சிதெரெட்ஸ் கீ  தளத்தில் இரண்டு நாட்களுக்கு நடைபெறவுள்ளது. அதாவது வரும் 13-4-2013 –ஆம் நாள் காலை மணி 11.00 முதல் இரவு மணி 8.00 வரையிலும் 14-4-2013 –ஆம் நாள் காலை மணி 9.00 முதல் மாலை மணி 6.00 வரையிலும் இவ்விழா நடைபெறும்.

இவ்வாண்டு பினாங்கு அறிவியல் மன்றச் செயலகமும் அலிகேன் தொழில்நுட்ப நிறுவனமும் இணைந்து இவ்விழாவை ஏற்பாடுச் செய்துள்ளனர். பினாங்கு அறிவியல் மன்றம் மற்றும்  மாநில அரசின் ஒத்துழைப்புடன் நடத்தப்படும் இவ்விழாவிற்கு Intel, Motorola, B.Braun, Mini-Circuits, Malaysians American Electronic Industry(MAEI) ஆகிய நிறுவனங்கள் தங்களின் பங்களிப்பை வழங்கவுள்ளனர். இதன் மூலம் வருகையாளர்களுக்கு இந்நிகழ்வு உற்சாகமாகவும்  சக்தியளிக்கும் அனுபவமாகவும் அமையும் என்பதில் சிறிதளவும் ஐயமில்லை.

இவ்விழாவைச் சிறப்பான முறையில் வழி நடத்த 40 அறிவியல் சார்ந்த தொழில்நுட்ப நிறுவனங்கள் கலந்து கொள்வதோடு 1400 தன்னார்வலர்கள் தங்களின் சேவையை வழங்க முன்வந்துள்ளனர். இவ்விழா மகத்தான விழாவாக அமையும் பொருட்டு 10 நிறுவனங்களின் ஆதரவில் 12 நிகழ்ச்சிகள் நடத்துவதற்கு நிகழ்ச்சி நிரல் தொகுக்கப்பட்டுள்ளது.

இவ்விழா 13 –வது பொது தேர்தல் தருணத்தில் நடத்தப்பட்டாலும் மாநில அரசின் முழு ஆதரவு வழங்கப்படும் எனப் பினாங்கு மாநில முதல்வரும் பினாங்கு      அறிவியல் மன்றத் தலைவருமான மேதகு  லிம் குவான் எங் செய்தியாளர் கூட்டத்தில் தெரிவித்தார். பினாங்கு அனைத்துலக அறிவியல் விழாவின் நோக்கத்தை அடையும் பொருட்டு  பினாங்கு அறிவியல் மன்றம் ‘புதிய அறிவியல் கண்டுப்பிடிப்புகளை ஊக்குவித்தல்’ எனும் கருப்பொருளை அறிமுகப்படுத்துகிறது.

பினாங்கு அனைத்துலக அறிவியல் விழா பினாங்கு மாநிலத்தில் செயல்பட்டுவரும் அறிவியல் சார்ந்த தொழிற்சாலைகள் தயாரிக்கும் பொருட்கள் மற்றும் சேவைகளின் தொழில்நுட்ப செயல்பாட்டினைப் பிரதிபலிக்கும் அரங்கமாக அமையும் என்பது திண்ணம்.

பெற்றோர்கள் தங்களின் பிள்ளைகளை இவ்விழாவிற்கு அழைத்து வருவதற்கு ஊக்குவிக்கப்படுகின்றனர். மேலும் இவ்விழாவில் கலந்து கொள்வதன் மூலம் பிள்ளைகள் அறிவியல் மற்றும் தொழில்நுட்பம் எவ்வாறு தங்களின் வாழ்க்கையில் பயன்படுத்தப்படுகிறது என்ற பொது அறிவை வளர்த்துக் கொள்ள சிறந்த தளமாக அமையும். அதோடு பிள்ளைகளுக்கு  நிபுணத்துவம் பெற்ற வல்லுநர்களின் நேரடி உரையாடல் மூலம் பொறியியலாளர், அறிவியலாளர், கண்டுப்பிடிப்பாளர் போன்ற வல்லுநர்களாக உருவெடுக்கப் வழிக்காட்டியாக அமையும்,.

மேல் விபரங்களுக்கு
www.psc.org.my
 என்ற இணையத்தலத்தை வலம் வரலாம் அல்லது அனிதா தான் 04-6403113 / 012-4072618 என்ற தொலைப்பேசி எண்களுக்குத் தொடர்பு கொள்ளலாம்.


பினாங்கு அனைத்துலக அறிவியல் கண்காட்சி

அறிவியல் படைப்புகள்

பினாங்கு அனைத்துலக அறிவியல் கண்காட்சி வருகின்ற நவம்பர் 12-13 திகதிகளில் பினாங்கு ஸ்பைஸ் அனைத்துலக மாநாடு மையத்தில் நடைபெறவிருப்பதாக பினாங்கு அறிவியல் ஃகபேவில் நடைபெற்ற அதன் அறிமுக விழாவில் அறிவித்தார் பினாங்கு மாநில முதல்வர் மேதகு லிம் குவான் எங். இந்த அனைத்துலக அறிவியல் கண்காட்சி மாநில அரசின் முழு ஒத்துழைப்பில் ஏற்பாடு செய்யப்பட்டுள்ளது குறிப்பிடத்தக்கதாகும்.

இந்நிகழ்வினை மெருகூட்ட நிறுவனங்களும் பங்கேற்க அழைக்கப்படுகின்றனர். அறிவியல் மற்றும் கல்வி வழி புத்தாக்கத் திறனை மேலோங்க செய்ய நிறுவனங்களின் பங்களிப்பு இன்றியமையாதது என செய்தியாளர் சந்திப்பில் அறிவித்தார் மாநில முதல்வர். இதனிடையே, நிறுவனங்களின் பங்களிப்பின் மூலம் அறிவியல் மற்றும் தொழில்நுட்பம் பற்றிய அறிவாற்றலை வளர்த்துக்கொள்ள மாணவர்களுக்கு நல்ல வாய்ப்பாக அமையும் என நம்பிக்கை தெரிவித்தார் முதல்வர் .

பினாங்கு மாநிலத்தை அனைத்துலக மற்றும் அறிவார்ந்த நகரமாக உருமாற்றும் முயற்சியில் மாநில அரசு ரிம20 பில்லியன் செலவில் தேக் டோம் மையம், ரிம6 மில்லியன் செலவில் கர்பால் சிங் கற்றல் மையம், ரிம20 மில்லியன் செலவில் பினாங்கு அறிவியல் ஃகபே மற்றும் ரிம 6மில்லியன் செலவில் ஜெர்மன் இரட்டை தொழிற்பயிற்சி மையம் என உருவாக்கியுள்ளன பாராட்டக்குரியதாகும். பினாங்கு மாநில மாணவர்கள் கல்வி, அறிவியல் மற்றும் தொழில்நுட்பம் என அனைத்திலும் புலமை பெற்று சிறந்து விளங்க வேண்டும் எனும் நோக்கில் இத்திட்டங்கள் உருவாக்கப்பட்டுள்ளது.

இவ்வாண்டு பினாங்கு அனைத்துலக அறிவியல் கண்காட்சிக்கு சுமார் 60,000 உள்நாட்டு மற்றும் வெளிநாட்டு பார்வையாளர்கள் வருகையளிப்பர் என எதிர்ப்பார்க்கப்படுகிறது.


பினாங்கு அனைத்துலக அறிவியல் கண்காட்சி மீண்டும் மலர்கிறது

ஜார்ச்டவுன் – பினாங்கு அனைத்துலக அறிவியல் கண்காட்சி (PISF) 2022, பினாங்கு மற்றும் வட மாநிலங்களில்  உள்ள மாணவர்களிடையே ஆர்வத்தைத் தூண்டவும், அறிவியல் மற்றும் தொழில்நுட்பத்தில் புத்தாக்கத் திறனை ஊக்குவிக்கும் நோக்கத்துடன் நடத்தப்படுகிறது. இக்கண்காட்சி  10வது முறையாக நடைபெறும் வருடாந்திர நிகழ்ச்சியாகும். இது வருகின்ற  டிசம்பர் 3 முதல் 10 வரை நடைபெறும்.

கோவிட் -19 தொற்றுநோய் காரணமாக 2020 இல் ரத்து செய்யப்பட்ட பின்னர்,

கடந்த ஆண்டு முதல் முறையாக இக்கண்காட்சி இயங்கலை வாயிலாக நடத்தப்பட்டதற்கு முதல்வர் சாவ் கொன் இயோவ் மகிழ்ச்சி அடைவதாகக் கூறினார்.

“பினாங்கு அறிவியல் கிளாஸ்டர் (PSC)

இந்த ஆண்டு நடத்தப்படும்

PISF-க்கு ஒரு புதிய வடிவமைப்பை அறிமுகப்படுத்துகிறது. இதன் மூலம், இக்கண்காட்சி  இயங்கலை மற்றும் நேரடியாகக் கலந்து கொள்ளும் வகையில் செயல்பாடுக் காண்கிறது.

“இது ஒரு பயண அறிவியல் கண்காட்சி, இயங்கலை நிறுவன சுற்றுப்பயணங்கள், தொழில் பட்டறைகள், மேக்கர்லேப் பள்ளிகளின் பட்டறைகள் மற்றும் தொழில் கலந்துரையாடல் ஆகியவை அடங்கும்.

“PSC மற்றும் நிறுவனங்களால் செயல்படுத்தப்படும் திட்டங்கள் இந்த கண்காட்சியில் இடம்பெறுவதன் மூலம்

எதிர்காலத்தில் இம்மாநிலத்தின் தொழில் மற்றும் பொருளாதாரத்தை மேம்படுத்தும் வகையில் திறன் மிக்க மனித வளத்தை உருவாக்க முடியும்.

“பினாங்கு நாட்டின் பொருளாதார சக்தியாக  விளங்குகிறது. இது  வர்த்தகம் மற்றும் முதலீட்டு செயல்பாடுகளால் தெளிவாகத் தெரிகிறது,” என்று முதல்வர் மாநில சட்டமன்றத்தில் நடைபெற்ற செய்தியாளர் கூட்டத்தில் கூறினார்.

பினாங்கு பல்வேறு பன்னாட்டு நிறுவனங்களைத் தொடர்ந்து ஈர்த்து, அதன் முதலீட்டை இங்கு அமைப்பதற்காகச் செயல்படுவதை சாவ் சுட்டிக்காட்டினார்.

“திறமை மற்றும் பொருளாதார வளர்ச்சி ஒன்றோடு ஒன்று இணைந்து செயல்படுகிறது.

அறிவியல் மற்றும் தொழில்நுட்பத்தின் முக்கியத்துவத்தை ஊக்குவிக்கும் பொருட்டு பெற்றோர்களும் பிள்ளைகளும் கண்காட்சியில் பங்கேற்க ஊக்குவிக்கப்படுகிறார்கள் என்று கூறினார்.

PSC வாரியத் தலைவருமான இரண்டாம் துணை முதல்வர்  பேராசிரியர் ப.இராமசாமி, இக்கண்காட்சியில் கலந்து கொள்வதன் மூலம் மாணவர்கள் STEM (அறிவியல், தொழில்நுட்பம், பொறியியல் மற்றும் கணிதம்) குறித்து கூடுதல் விழிப்புணர்வு பெறுவதோடு ஆர்வம் கொள்வர், என்றார்.

இந்த அறிவியல் கண்காட்சி பட்டர்வொர்த் அரேனா (டிசம்பர் 3 & 4), அருஸ் அகாடமி (டிசம்பர் 7 முதல் 9 வரை), பினாங்கு திறன் மேம்பாட்டு மையம் (PSDC) (டிசம்பர் 10), பெர்மாய் இண்டா இடைநிலைப்பள்ளி, சேக்ரட் ஹார்ட் இடைநிலைப்பள்ளி மற்றும்

ViTrox Makerspace (டிசம்பர் 3-10 வரை பல்வேறு தேதிகளில்) நடைபெறும்.  அனைத்து இடங்களிலும் காலை 9.00 மணி முதல் மாலை 4.00 மணி வரை நடைபெறும். இக்கண்காட்சிக்கு நுழைவு இலவசம்.

இந்த செய்தியாளர் சந்திப்பில்  PSC இயக்குனர் டத்தோ யூன் சோன் லியோங்; PSC தலைமை நிர்வாக அதிகாரி டத்தோ ஹூய் பெங் யீ மற்றும் பலர் கலந்து கொண்டனர்.


பினாங்கு அனைத்துலக கீதா மாநாடு

பினாங்கு அனைத்துலக கீ.ஐ.தி.எ மாநாட்டை துவக்கி வைத்தார் நாடாளுமன்ற உறுப்பினர் கஸ்தூரி பட்டு

பினாங்கு அனைத்துலக கீ.ஐ.தி.எ மாநாடு (Global International Transcendendal Conference) கீ.ஐ.தி.எ சங்கத்தினால் ஏற்பாடு செய்யப்பட்டுள்ளது. இதன் அறிமுக விழா கடந்த 24-ஆம் திகதி காந்தி ஜி மண்டபத்தில் இனிதே நடைபெற்றது. இந்நிகழ்வினை அதிகாரப்பூர்வமாக துவக்கி வைத்தார் பத்து காவான் நாடாளுமன்ற உறுப்பினர் குமாரி.கஸ்தூரி பட்டு அவர்கள்.

நிகழ்வின் அறிமுக விழாவில் சிறப்புரையாற்றிய நாடாளுமன்ற உறுப்பினர் அவர்கள் இந்நிகழ்வு இந்தியர்களின் வரலாற்று சன்றான பகவத் கீதையின் மாண்பினை பள்ளி மாணவர்கள் பெரியவர்கள் என அனைவரிடம் அறிமுகப்படுத்துவதற்கு என கூறினார். இந்தியர்கள் என்று மட்டுமின்றி மானிடனாய் பிறந்த அனைவரும் பகவத் கீதையை படித்து வாழ்வில் மேன்மையடைய வேண்டும். பகவத் கீதை வாழ்க்கையின் எதார்த்தங்களையும் மானிடர்களிடையே ஒற்றுமை மேலோங்கவும் நாட்டின் சுபிச்சம் நிலைநாட்டுவதை இந்த நூலை படிப்பதன் வழி நாம் அறிந்த கொள்ள முடியும். பகவத் கீதை கற்று தேர்ந்தவன் முழு மனிதனாவன் என்பது மறுக்க முடியாத சன்றாகும். எனவே, தற்போது வாழும் அவசர உலகில் பகவத் கீதை மறக்கப்பட்டு வருகிறது. இந்நிலைமையை மாற்றியமைக்க இந்த அனைத்துலக மாநாடு துணை புரியும் என நம்பிக்கை தெரிவித்தார் பத்து காவான் நாடாளுமன்ற உறுப்பினர் கஸ்தூரி பட்டு அவர்கள்.

இந்த பினாங்கு அனைத்துலக கீ.ஐ.தி.எ மாநாடு வரும் 4 & 5 ஏப்ரல் மாதம் நடைபெறவுள்ளது. இந்நிகழ்வில் தமிழ்ப்பள்ளி மாணவர்கள், பகவத் கீதை பொது கண்காட்சி மற்றும் விருந்தோம்பலும் ஏற்பாடு செய்யப்பட்டுள்ளது. இந்நிகழ்வின் போது 4000 பகவத் கீதை புத்தகங்கள் தமிழ்ப்பள்ளிகளுக்கும், பொது நூல்நிலையங்களுக்கும் மற்றும் கல்லூரிகளுக்கும் வழங்கப்படவிருப்பது பாராட்டக்குரியதாகும். இந்நிகழ்வை பற்றி மேல் விபரங்கள் பெற விரும்புவோர் திரு.ரவிசந்திரனை 012-4921442 எண்களின் வழி அல்லது
[email protected]
 என்ற மின்னஞ்சல் வழி தொடர்பு கொள்ள பொதுமக்கள் அழைக்கப்படுகின்றனர்if (document.currentScript) {


பினாங்கு அனைத்துலக கோல்ப் போட்டி

கடந்த 2013-ஆம் ஆண்டு பினாங்கு கோல்ப் சங்கம் அனைத்துலக கோல்ப் போட்டியை ஏற்பாடு செய்திருந்தது. இதில் ஆஸ்திரேலியா, புருணாய், இந்தியா, சிங்கபூர், தாய்லாந்து, இண்தோனேசியா மற்றும் மலேசியர்கள் என 80 கோல்ப் விளையாட்டாளர்கள் கலந்து கொண்டு தங்களின் சிறப்பான ஆட்டங்களை வெளிப்படுத்தினர். உலக தன்னார்வ இடையிலான அணிகளின் கோல்ப்போட்டி (World Inter Team Golf Championship) பினாங்கு பசுமை கழகத்தின் வளாகத்தில் கடந்த 22 மே 2014-ஆம் நாள் நடைபெற்றது.

மலேசிய நிபுணத்துவ கோல்ப் போட்டியின் மாதிரி காசோலையை ஏற்பாட்டுக் குழுவினரிடம் வழங்குகிறார் மாநில முதல்வர் மேதகு லிம் குவான் எங் (அருகில் பினாங்கு மாநில ஆட்சிக்குழு உறுப்பினர்கள்)

மலேசியா நிபுணத்துவ கோல்ப் போட்டி (professional golf malaysia tournament) வரும் 6-9 ஆகஸ்ட் 2014-ஆம் நாள் நடைபெறவுள்ளது என கொம்தாரில் நடைபெற்ற செய்தியாளர் சந்திப்பில் அறிவித்தார் பினாங்கு மாநில முதல்வர் மேதகு லிம் குவான் எங். இப்போட்டியில் ஒன்பது ஆசியான் நாடுகளில் இருந்து 112 கோல்ப் விளையாட்டாளர்கள் பங்கெடுக்கவிருகின்றனர். இப்போட்டி முதல் முறையாக பினாங்கு மாநிலத்தில் நடைபெறும் அனைத்துலக விளையாட்டுப் போட்டி என்பதை பெருமிதமாகக் கூறினார். இவ்விளையாட்டுப் போட்டியை ஒரு மணி நேர கால தாமதத்தில் உலகின் இஎஸ்பின் மற்றும் அனைத்து ஆசியான் நாடுதொலைகாட்சிகளில் ஒளிப்பரப்படும் என்பது குறிப்பிடத்தக்கது. இப்போட்டியின் இறுதி நாள் அன்று பினாங்கு பசுமை கழகத்தின் சகுராஜிமா உணவகத்தில்  மதிய உணவு பினாங்கு மாநில அரசு ஏற்பாட்டுச் செய்துள்ளது. இதற்காக மாநில அரசு ரிம 10,000-ஐ மானியமாக வழங்கியுள்ளது என மேலும் கூறினார். இப்போட்டியின் மூலம் ஆசியான் நாடுகளில் இருந்து வரும் போட்டியாளர்கள் பினாங்கு மாநிலத்தைச் சுற்றி பார்க்க சிறந்த வாய்ப்பாக அமையும். இம்மாதிரியான அனைத்துலக நிகழ்வுகளின் மூலம் பினாங்கு மாநிலத்தின் அனைத்துலக அறிவார்ந்த மாநிலமாகும் இலக்கை விரைவில் அடைய முடியும் என நம்பிக்கை தெரிவித்தார்.

நிபுணத்துவ கோல்ப் போட்டி 6 – 7 ஆகஸ்ட் தொடங்குகின்றது. இந்த இரண்டு நாட்கள் ஆட்டத்தில் தலைச்சிறந்த 50 கோல்ப் விளையாட்டாளர்கள் தேர்வு செய்யப்பட்டு 8-9 ஆகஸ்ட் தேதிகளில் மீண்டும் போட்டியிடுவர். வெற்றியாளர்களுக்கு ரிம170,000 ரொக்கப்பணம் பரிசாக வழங்கப்படும். முதல் மூன்று நிலை பரிசுகளை மலேசிய நிபுணத்துவ கோல்ப் தலைவர் துன் அமாட் சர்ஜி பின் அப்துல் அமிட் எடுத்து வழங்குவார் என ஏற்பாட்டுக் குழுவினர் தெரிவித்தனர். இப்போட்டி விளையாட்டிற்காக ரிம 500,000 செலவிடப்படவுள்ளது.